Pinu-beldarra: izurrite arriskutsua - Zientzia.net\n16.266 eduki kontsultagai\nHasiera » Artikuluak » Pinu-beldarra-izurrite-arriskutsua Pinu-beldarra: izurrite arriskutsua\n1994/05/01 Elosegi Irurtia, Migel M. Iturria: Elhuyar aldizkaria\nBiologia Nork ez du ibilaldi batean habia zuriz betetako pinudia, edo bere inguruan lerro bat osatuz dabilen beldar-taldea ikusi? Prozesionari izenez ezagutzen den animalia txikitxo honek buruhauste handiak sortzen dizkie Euskal Herriko pinudi-jabeei, eta gaur egun arazo larririk ez badago ere, izurritea izateko egoera aproposa dela eta, noiznahi gerta daiteke beste infestazio bat. Zein dugu, bada, pinudietan bizi den “zomorro” hau?\nPinu-beldarraren biologia edo bizimodua Pinu-beldarraren tximeleta. Pinu-beldarra deritzon intsektu txiki hau eta suteak dira gure Administrazioak azken hamarkadetan bultzatutako pinu-hazkuntzak dituen bi etsai handienak. Pinudietako lepidoptero honen beldarra aski ezaguna da pinu-azikulak jan eta defoliazio handiak sortzen dituelako. Thaumetopoea pityocampa, prozesionari edo pinu-beldarra, lepidoptero gautar mediterranearra da, Europako erdialderaino heltzen bada ere. Tximeletak, 31-39 mm-ko hegal-zabalera dauka, kolore gris edo zuriska ageri duelarik. Emea, abdomenaren muturrean urre-koloreko ezkatak dituelako bereizten da, eta arra, orrazi-itxurako antena lodiak dituelako. Udan, uztail/abuztuko gauetan, tximeletak lurpetik gainazalera ateratzen dira kopetaldean kokatutako “canthus” izeneko konkorraz lagunduta. Kanpora irten ondoren, hegalak zabaldu eta hegaz abiatzen dira ugalkide bila. Esan beharra dago tximeletak bizi direneko egunetan ez dutela jaten. Izan ere, ez baitute tronpa edo barailarik. Poltsa: beldarrek, babesa ematen dien eta tenperatura-aldaketak konpentsatzen dituen zetazko habia eratzen dute. Tximeleta emeak, feromona sexualak jariatzen dituen guruin abdominala kanporatzen du arrak erakartzeko, eta bikoteak elkartu eta kopulatu ondoren, arra hil egiten da. Emea berriz, pixka bat gehiago biziko da, pinu baten hostoetan kolore txuri-gorrixkako 120-300 arrautza jarriko dituelarik. Handik 30-40 egunera, taldekide diren beldarrak jaioko dira, segidan pinu-orratzez elikatzen hasiko direlarik. Jaiotzetik tximeleta bihurtu arte, beldar hauek bost garapen fase edo estadio ezberdinetatik pasatuko dira, eta bakoitzean kanpoko kutikula edo estalkia aldatu beharko dute tamainaz handiagotu ahal izateko. Bigarren estadiotik aurrera, beldarrak ile hori eta laranja-kolorez osatutako sistema erresumingarria garatzen dute defentsarako, inguratuz gero pertsonen begi, larruazal eta arnasbidean erreakzioa sor dezaketelarik. Beldar-kolonia garatzeko, hogei gradu zentigraduko tenperatura da egokiena, eta babestu, atseden hartu, eta tenperatura-aldaketak konpentsatzeko, beldarren habia zuri ezagun horiek egiten dituzte. Dena den, -15 ¾C inguruko tenperaturaz hotzez hil daitezke, eta 32 ¾C-tik gorako beroek ere kolonia suntsitu egiten dute. Pinu-orratza jaten ari den beldarra. Hasieran, habiaren inguruko adarretan bazkatuko dira beldarra, eta hauek jandakoan, beste pinuetara joaten hasiko dira. Beldarrak habiatik atera eta pinutik pinura jatera abiatzen direnean errenkadan edo prozesioan ibiltzen direnez, prozesionari izenez ezagutzen dira. Prozesioko beldarrak, habiara itzultzeko bidea izango den zetazko hari bat sortu eta lurrean itsasten dute, eta hari hori kentzen bada, prozesioak noraezean segituko du, agian beldarrak hil arte. Beldarrek, negu guztia pasatuko dute pinu-azikulak jaten, eta martxo alderako, tximeleta bihurtzeko prest egongo dira. Martxoaren erdialdera edo apirilean azkeneko prozesioa izango da eta beldarrak gustuko tokira heltzen direnean, pilatu eta denak batera mugituz lurperatu egingo dira. Lurpean direlarik, beldar bakoitza banandu eta krisalida bihurtuko da. Krisalida garatzeko, hiru hilabete eta bost urte bitarteko denboraldia pasa daiteke, tartean diapausa delakoa izaten delarik. Pinu-beldarren errenkada tipikoa. Atzean, itzultzeko bidea izango den zetazko hari utzi dute lurrean itsatsirik. Diapausa izeneko garai honetan ez da garapenik izaten, eta hori oso sistema garrantzitsua izaten da tximeleten kanporatzea udako tenperatura egokiena heldu arte gerta ez dadin. Beste batzuetan, pinudi batean defoliazio handia eragin dutenean, beldarrak lurperatu eta diapausa-fase honetan urte batzuetan egoten dira, pinudiari indarberritzeko denbora eman eta koloniaren garapenerako janaria segurtatu egiten delarik. Kalteak Lehenengo eta behin, esan beharra dago beldarrek jandako pinu-azikulengatik pinuak nekez hiltzen direla. Gertatzen dena honakoa da: batetik pinuaren produkzioa jaitsi egiten dela (fotosintesiarako berriro ere hostoak garatu behar dituelako) eta bestetik, beldarren eraginez ahuldutako pinua beste izurrite batzuei aurre egiteko ahulago egoten dela. Beraz, beldarrek defoliatu eta ahuldutako pinuak ez du erresistentziarik izango zulatzaile edo antzeko beste intsektu batzuen kontra, eta pinua errazago ihartuko da. Emeak mugimendu birakari batez jartzen ditu arrautzak hosto-sortatxo bati helduz, prozesuak 3 ordu irauten duelarik. Errutaldia gero, emearen abdomeneko ezkatez estaliko da, kolore zuriska hartuz. Beldarren aurkako tratamendu kimikoa berriz, diru asko kostatzen da, eta ondorioz, pinu-hazkuntzen errentagarritasuna jaitsi egiten da. Euskal Herriko Komunitate Autonomoan koniferoek 200.000 hektarea baino gehiago estaltzen dituztela eta ugariena beldarraren hain gustukoa den Pinus radiata espeziea dela kontutan hartuta, beldar-izurritearen tratamendu kimikoan milioika pezeta gastatzen dira. Izan ere, hektarea bakoitzeko tratamendu kimikoaren kostua 2.500 pezeta ingurukoa baita. Azkenik, esan beharra dago Euskal Herriko mendiak pinudietan beldar-izurritea gerta dadin egokiak direla (tenperatura epelak eta pinudi-dentsitate handia dagoelako). Gure mendietako espezie bakarreko pinudiak ez dira baso mistoak bezain erresistenteak beldar-izurriteei kontra egiteko. Izan ere baso mistoetan, intsektuak kaltetu ezin ditzakeen zuhaitzak traba mekanikoak dira, harrapakari eta bizkarroiak ezberdinagoak eta ugariagoak dira eta baso monoespezifikoetan elikagai homogenoaren ugaritasunak aukera bikaina eskaintzen die beldarrei izurrite bihurtzeko. Pinu-beldarraren aurkako borroka Beldar-populazioak infestazio-maila baxuetan mantentzeko zenbait metodo dago. Hona hemen ezagunenak: Tratamendu kimikoak Gaur egun talde nagusi bi daude: garapenaren inhibitzaileak eta intsektizida mikrobiologikoak. Garapenaren inhibitzaileen artean “ Dimilin ” izenez komertzializatzen den diflubentzurona da ezagunena. Honek, intsektuaren kanpoko estalkia edo kutikula osatzen duen kitinaren sintesia galarazten du, eta beldarrak estalki zaharra utzita garapen-fase batetik bestera pasatzean, berria eratu ezinik hil egiten dira. Produktu hauek nahikoa garestiak dira eta gainera izurritea erdi-mailakoa denean erabiltzea gomendatzen da. Izurritea handia denean eta pinuak defoliatzen ari direnean, hobe izaten da beldarrak goseak hiltzen uztea. Egoera horretan Dimilina botata, beldarrak ezezik hauen harrapakari diren intsektu eta txoriak urritu egin daitezke, beldarra beste infestazioaldi baterako etsairik gabe utz dezakegularik. Hotzak hildako beldarrak. Hotzak, beldarrak habia barruan babestera bultzatzen ditu eta kanpoan harrapatzen baditu edo habia ongi babestuta ez badago, hil egiten ditu. Intsektizida mikrobiologikoak Bacillus Thuringensis baziloan oinarritzen dira eta espezifikotasun handiko produktu natural biodegradagarriak dira. Beldarrak irentsiz barneratzen du intsektizida, ahoa paralizatu eta ondoren hil egiten delarik. Habiak moztea eta deuseztatzea Hauxe da pinu-beldarraren aurkako borroka klasikoa. Erraza da pinudi gazteetan, eta basozainei hau gomendatzen zaie. Habiak, abendutik aurrera banan-banan guraize luze batzuekin moztu eta erre egingo dira, eta lanak beldarra udaberrian lurperatu baino lehen amaitu beharko dira. Defoliatutako pinudia. Denbora asko pasatu da lehenengo habiak agertu zirenetik eta pinudiaren ertzetako zuhaitzak defoliatu zirenetik. Beldarren ile erresumingarriak direla eta, lana betaurrekoez, eskularruez eta haizeak atzetik jotzen duelarik egitea gomendatzen da. Tiroka ere habiak moztu daitezke zuhaitz handiagoetan, baina garestia izateaz gain adar asko txikitzen da. Feromonazko tranpak 1981.ean pinu-beldar emearen feromona sexualaren sintesia lortu eta ondoren arrak harrapatzeko tranpa asmatu zen. Tranpa hauek, izurritea kontrolatzeko baino gehiago izurritea zein mailatan dagoen ikusteko erabiltzen dira, eta ekainaren erdialdetik aurrera pinu-adarretan tranpak jarriz, emaitza onak lortzen dira arrak harrapatuz. Kaskabeltzak beldarren etsai ezagunak dira. Ile erresumingarriak direla eta, ez dituzte beldarrak irensten; zulatu eta barrutik hustu baizik. Tranpa hauen funtzionamendua oso sinplea da: plastikozko poltsa batean arrak erakartzeko feromona jartzen da, eta hauek goian kokatutako zirrikitu batetik sartzen dira emearen bila, gero ateratzen asmatzen ez dutelarik. Hauetako tranpa batzu jarriz, tximeletak lurpetik noiz eta zenbat ateratzen diren jakin dezakegu, ondoren beste kontrol-teknika batzuk erabiltzearren. Borroka biologikoa Beldarren ile erresumingarriak direla eta, jan dezakeen etsai edo harraparirik ez duela pentsa liteke. Baina beldar, krisalida eta arrautzen gaixotasunak eta bizkarroiak izan, badira, eta harrapariak ere bai. Azken hauetako garrantzitsuenak kukua, argi-oilarra, kaskabeltzak eta inurri gorriak dira. Intsektiboroentzako prestatzen diren habia-kutxak. Kutxen zuloek 34 mm-ko diametroa eduki behar dute, eta kutxak enborretik aldenduta jarriko dira, piztiek eraso ez diezaieten. Saguzarrak bestalde, lurpetik ateratzen diren tximeleten etsai handiak dira. Guzti hauek, beraz, pinu-beldarraren eta beste izurriteen aurkako borrokan laguntza ezin hobea eskaintzen digute. Gure aldetik, habiatarako kutxak jar ditzakegu pinudian, kaskabeltz eta beste intsektujale gehiago edukitzearren. Kutxa berdinetan goialdean sare metalikoa jarriz, tximeleten etsai bikain diren saguzarrak ere eduki ditzakegu. Formica generoko inurri gorriek ere, izurrite askori borroka egiten diote, beren lurraldea erabat garbituz, eta inurritegiak ezarrita emaitza onak eduki daitezke. Noiz eta nola jokatu? Izurritea ez da inoiz bapatean sortzen. Hasieran, isolaturik dauden pinuek eta basoaren ertzekoek habiaren bat izango dute. Pixkanaka, baso guztian habiak agertzen joango dira eta bi-lau urtean, pinudi-ertzeko zuhaitz batzuk defoliaturik agertuko dira. Azkenean, 6-8 urtean defoliazioa erabatekoa izan daiteke. Feromonazko tranpa. Feromona, tranparen gaialdean kokatzen da, arrak sartzeko utzitako zirrikituan. Beraz, gauza onena guraizeak hartu eta lehenengo habia horiek deuseztatzea da. Feromonazko tranpa eta intsektiboroen laguntzarekin batera, izurritea kontrola daiteke. Hasieran kontrolatzen ez badugu ordea, pinudi osoa beldarrez bete daiteke, defoliazioa eragingo duelarik. Hori gertatzen ari dela tratamendu kimikoa erabil daiteke, baina infestazio-maila oso handia denean, bazkarik gabe gelditu eta beldarrak gosez hilko dira edo garai hobea etorri zain lurperatu egingo dira. Horregatik, pozoia erabiltzeak ez du gehiegi laguntzen, beste harrapariak ere urritu egingo ditugulako, eta diapausa ondoren pinudiak babesik izango ez duelako. Ikusi dugunez, pinudiak pixka bat zaindu egin behar dira horrelako izurriteek kaltetu ez ditzaten, eta hasieratik ekinda, erraz manten daitezke beldarrak arriskurik ez duten mailetan. Ekin lehenbailehen! Pinu-beldarren bizi-zikloa. Argazkia hau ongi ikusteko jo ezazu PDF-ra 0.0/5 rating (0 votes)\nIntsektizida biologikoak 1989-04-01\nNekazarien ekoizpenak hobetzen laguntzeko sistema 2004-10-01\nMaria Sibylla Merian, xomorroekin liluratuta 2013-04-01\nFeromonak eta patata-zomorroa 2002-09-25\nTreacherous Wasps Turn Ant Against Ant 2002-05-30 Science\nThe battle of the butterflies and the ants 2008-01-03 nature.com\nCaterpillars beat tattoo 2001-09-18 nature.com\nFisika Jostagarri 18,05€Erosi


Proiektu berriak garatuko ditugu Ekialde Ertaineko konpainia elektrikoekin, AMI (neurketa-azpiegitura aurreratua) sistemetako ezagutza transferitzeko\nTECNALIAk hamar urte daramatza konpainia elektrikoei proiektu askotan laguntzen, AMI (advanced metering infrastructure) sistemako ekipamenduen espezifikazioak zehazten, eta ekipamendu horiek ebaluatzeko eta ziurtatzeko tresnak garatzen.\nNola komunikazio-protokoloak hala datuak sistemaren funtsezko elementuak dira; hedapenetan parte hartzen duten pertsonentzat, baina, zaila da horiek definitzea, ingeniari elektrikoak baitira oro har, eta ez telekomunikazioetakoak edo informatikakoak.\nAzken hiru urteetan, TECNALIAk aholkularitza teknikoa eman die Europako, Latinoamerikako eta Ekialde Ertaineko enpresa batzuei. Ekialde Ertainean dagoeneko bukatu diren proiektuetan, hauek nabarmentzen dira: DLMS protokoloko saiakuntzetarako espezifikazioak eta software tresna bat garatu da SECerako (Saudi Electricity Company); saiakuntza-tresna bat garatu da eta ziurtatze-prozesuak ezarri dira EDLrako (Electricité du Lebanon); eta AMI sistema hedatzeko erosketetan aholkularitza eman zaio SECi.\nTECNALIA, gaur egun, proiektu berri bat garatzen ari da Kahramaa-rekin (Qatarreko konpainia elektrikoarekin), konpainiako langileak trebatzeko eta datu-protokoloaren espezifikazioak ezartzeko. COVID-19k sortutako arazoen eraginez, urrutitik ari gara proiektua garatzen, eta horrek erronka teknologikoak ez ezik kulturalak ere badakartza.


Azaroaren 24ko maratoia izango da ligako hurrengo lasterketa baliagarria\nBi asteko atsedena du lasterketa herrikoiak batzen dituen Kirolprobak Ligak, baina horrek ez du esan nahi korrikalariak geldirik daudenik. Izan ere, asko eta asko izan baitira joan den igandean Behobia-Donostia erdi maratoia egin dutenak, nahiz eta ez zen Kirolprobak Ligarako puntuagarria.\nDatorren asteburu honetan ere atseden hartzeko aukera izango dute korrikalariek eta azaroko azken igandean, hilak 24, jarriko da martxan liga Donostiako maratoiarekin. Datorren ostegunera arte, hau da, hilak 21a arte, irekita egongo da izena emateko epea. Izen-ematea ligaren webgunea erabiliz egin daiteke: www.kirolprobak.com.\nDonostiako maratoiaren irteera goizeko 9.00etan egingo da Madrid pasealekuan. Bost minutu lehenxeago irtengo dira gurpildun aulkiak eta handbike delakoak erabiliz parte hartuko duten ezinduak. Helmuga Anoetako estadioan egongo da kokaturik eta 42 kilometroak osatzeko bost orduko epea izango da gehienez.


MURRIZKETA ETA PRIBATIZAZIORIK EZ!\nETORKIZUN DUINA BORROKATU\nPentsionisten mugimenduak borroka eredugarria egiten jarraitzen dute 3 urteren ondoren. Astez aste herrietako plazak hartu dituzte eta manifestazio jendetsuetan kaleak bete izan ditugu eurekin batera, “batek ala besteak gobernatu, pentsioak defendatu” leloa aldarrikatuz. Etengabe azpimarratu duten bezala, pentsio publikoen aldeko borroka gazteon eta langile klase osoaren borroka ere bada. Horregatik, Ikasle Sindikatutik gure babesa adierazten diogu maiatzaren 29an egingo diren manifestazioei eta ikasle eta gazte guztiei horietan parte hartzeko dei egiten diegu.\nEAJ, aski da euskal gazteriaren aurka prekaritatea, langabezia eta errepresioa inposatzeari!\nAtzo, maiatzaren 7an, Ertzaintzak bortizki jazarri zuen Ernaik Bilbon deitutako manifestazioa, hain zuzen ere, Albia lorategietan. Irudiek ez dute zalantzarik uzten. Euren ugazaben egoitzaren aurrean jarrita, EAJren Sabinetxean, dozenaka Ertzainek indarkeria osoz oldartu ziren, manifestazioa borra kolpeka desegiteko asmoz.\n11:30etan. Bilbo: Bihotz Sakratua. Donostia: Boulevard. Gasteiz: Udaletxeko plaza\nDeskargatu kartela, eskuorria, greba deitzeko dokumentuak\nJarri kontaktuan ikastetxean greba deitzeko\nApirilaren 22an ESK, SATSE, ELA, LAB, CCOO, eta STEILAS sindikatuek grebara deitu dituzte sektore publikoko langileak. Ikasle Sindikatutik kalitatezko zerbitzu publikoak defendatzeko borrokaren alde gaude. Murrizketekin, pribatizazioarekin eta prekaritatearekin amaitu behar da. Horregatik, bat egiten dugu deialdi honekin eta dei egiten deigu ikasle guztiei greba egitera eta mobilizazioetan parte hartzera, gure irakasleekin eta sektore publikoko langileekin batera.\nUltraeskuina borrokatuz garaitzen da. Errepublika Sozialistaren alde!\nEkitaldia online, apirilaren 13an, asteartea, 19: 00etan\n1931ko apirilaren 14tik 90 urtera, espainiar kapitalismoa krisi sakon batek astintzen du, 78ko erregimenari eta Borboien monarkiari zuzenean eragiten diena. Orain, langileen eta gazteen errepublika baten aldeko mugimendu handi bat altxatzeko unea da, zapalduen indarrak batu eta gizartea eraldatu eta erreakzioa garaitzeko. Lan honetan, Bigarren Errepublikako ikasgaiak zorrotz aztertu beharrekoak dira ezker borrokalariko militanteontzat.\nElkartasuna Mexikoko Libres y Combativasekin bortxatzaile baten aurkako epaiketan\nM8: ikasle greba feminista eta mobilizazio masiboak. Indarkeria matxistak eta errepresioak ez gaituzte isilduko!\nKriminalizaziorik ez, adierazpen eskubidea defendatu. M8an kalera!


BERRIAK JASO NAHI DITUT\nMERKATARITZA DINAMIZATZEKO BULEGOA\nMEM - 2010eko Balantzea\nMerkataritzako ekipamenduak modernizatzeko laguntza-programa —edo merkataritzako ‘Renove’ Plana ere esaten zaio— amaitu da eta balantzea ezin hobea da. EAEko 1.700en bat denda izan dira 4,7 milioi euroko diru-laguntzen onuradun, eta diru-laguntza horiei esker, guztira 36 milioi euroko inbertsioa mobilizatu da sektorean.\nDiru-laguntzak altzarietan, ekipamenduetan, obra zibilean, ekipo informatikoetan eta abarretan egindako inbertsioetara bideratu dira. Euskal merkataritza-sektorearen erantzuna hain ona izan da, ezen, azkenean, aurrekontua milioi bat eurotan handitu baita. Jaurlaritzaren Kontseiluak 700.000 euroko ekarpena egitea onartu zuen abenduaren 14an, baina orain beste ekarpen bat gehitu zaio, 350.000 eurokoa, onartutako eskaera guztiei aurre egitearren.\nIndustria, Berrikuntza, Merkataritza eta Turismo Saila pozik dago sektoreak egoki erantzun duelako eta euskal merkataritza modernizatzeko konpromisoa erakutsi duelako.\nAurten programak oso harrera ona izan duenez, 2011. urtean ere euskal merkataritza modernizatzeko laguntzei eutsi egingo zaie; hasierako aurrekontua 4.194.000 euro izango da laguntza-ildo horretarako, hau da, 2010ean onartutako hasierako partida baino % 13 handiagoa.\nMerkataritzako ‘Renove’ planaren bidez dendak modernizatzea lortu nahi da, azpiegiturak eta kudeaketako tresnak aldatuta. Establezimenduen eta zerbitzuen erakargarritasuna areagotzea da xedea, balio erantsi handiagoa lortzeko asmoz (lokalak eta ibilgailuak erostea ez da barnean hartzen).\nEskaera kopuru bikoitza\nAurten, diruz lagun zitezkeen ekimenen ezaugarriak zabaldu egin ditu Jaurlaritzak eta horregatik, eskaera kopurua bikoiztu egin da. Hori horrela izanik, 2009an eta 2008an 804 eta 768 eskaera aurkeztu ziren, hurrenez hurren, baina 2010. urtean 1.655 izan dira.\nGutxienez duela hamarkada batetik hona, Eusko Jaurlaritzak aurkezten duen mota horretako lehen plana da.\nLaguntzak honelakoak izan dira: itzuli beharrik gabeko % 15eko diru-laguntzak, altzarietan, obra zibilean, ekipamenduetan eta abarretan egindako inbertsioen kasuan; eta % 20ra bitarteko diru-laguntzak, aldiz, ekipo informatikoak, aplikazioak edo horien osagarriak erosteko inbertsioen kasuan. Diru-laguntzen zenbatekoa gehienez ere 12.000 € izan daiteke saltoki eta urte bakoitzeko.\nMerkataritza modernizatzeko laguntzak arrazoi jakin batengatik sortu ziren; hain zuzen ere, aurten, Merkataritza Egokitzeko 2015 Plana onartu zenean, dokumentuaren ondorioetako bat zen EAEko merkataritza-establezimenduak, batez beste, zazpi urtean behin berritzen direla. Eta epe hori luzeegia da. Horregatik, batez besteko epe hori murrizteko eraberritze-prozesuei ekiteko laguntzak emateari lehentasuna eman dio Eusko Jaurlaritzak.\n102 posta kutxa | 20800 ZARAUTZ Gipuzkoa | Tel.: 943 00 51 29 | gatc@zarautz.org


Homero eta gu: Itzulpen bat(zu)en inguruko oharrak eta beste | Hitzen uberan\n← Kalean da Bernado Atxagaren nobela berria\nAintzane Usandizagaren iritzi artikulua: “Esadazu gezurra” →\nPosted on 2019-10-25 by Joannes Jauregi\nGaur egun, klasiko greko-latinoak nahiko aparte daude gure literatura-sistematik, baina ez da beti hala izan; izan ere, Nor Da Nor datu-basean edo Armiarmako Euskarari Ekarriak atalean begiratu bat ematea aski da ohartzeko euskaraz baditugula Homero, Eskilo, Sofokles, Euripides, Esopo, bai eta Zizeron, Horazio, Virgilio eta Ovidio ere. Guztiak 50eko hamarkadaren inguruan ekarriak, gerraosteko erbestean sorturiko Euzko Gogoa aldizkariaren abaroko gune kulturalean: Bingen Ametzaga, Jokin Zaitegi, Santi Onaindia, Andima Ibiñagabeitia, Bedita Larrakoetxea… Gehienak apaizak. Ezin esan garai hartan gaur egungoaren tankerako literatura-sistemarik genuenik, baina apaiz horiek ditugu gure lehen itzultzaile sistematikoak; hots, nolabaiteko taldetasun batez literatura-corpus jakin bat euskaratzea asmo zuten eta horretan sistematikoki aritu ziren lehenak. Ez ziren klasiko greko-latinoekin bakarrik aritzen, garai hartan euskaratuen artean baitzeuden, halaber, Poe, Whitman, Dante, Heine, Shakespeare eta beste gizon ugari. Halarik ere, klasiko greko-latinoek bazuten beren toki nabarmena, prestigiozko literatura ekartzea baitzen belaunaldi horren helburua, hain zuzen ere euskarak falta zuen hizkera literarioarekin aberaste eta osatze aldera.


Sopelan ere koronabirusaren zabalkundea geldiarazteko neurriak hartu ditu Udalak - Sopela - Hiruka.eus\nSopelan ere koronabirusaren zabalkundea geldiarazteko neurriak hartu ditu Udalak\nUnai Brea 2020-03-12 17:40\nSopelako Udalak ere hainbat erabaki hartu ditu koronabirusaren zabalkundea eragozteko. Udal-instalazioak itxi eta horietan egitekoak ziren jarduera publikoak bertan behera utzi dituzte, bestelakorik esan bitartean.\nHonakoa dira Udalak, Eusko Jaurlaritzako Osasun Sailaren gomendioei jarraituz, hartutako neurriak:\nPrebentzioz itxiko dira udal-kiroldegiak, Nagusien Etxea, Musika Eskola, Udal Euskaltegia, Udal Liburutegia, ikastetxeak eta haurtzaindegiak, eta bertan behera utziko dira horietan egitekoak ziren jarduera guztiak, baita Kurtzio Kultur Etxeak jendaurrean egiteko aurreikusita zituenak. Oraingoz, mantendu egiten da gaur arratsaldeko Bideo-maping jarduera, martxoaren 8ko jardueren barruan dagoena.\nLarrabasterrako Herritarren Arretarako Bulegoa, prebentzio gisa, itxi egingo da, baina jendearentzat irekita jarraituko du udal eraikineko Herritarren Arreta Zerbitzuak. Hala ere, herritarrei gomendatzen zaie, posible den heinean, telematikoki egitea beharrezko kudeaketak. Horretarako, http://sopelaudala.org / udal web orria, herritarrak@sopela.eus helbide elektronikoa edo 94 406 55 00 telefonoa erabil ditzakete.\nBestalde, udal-langileei etxetik lan egiteko aukera eskainiko diete.\nTOKIKOM mar 05


Tanner familia hasiera | Aurkitu bereziak\nHasiera » Listings » Tanner familiaren etxea\n$ 610,000 ESKAINTZEN\nHOME TESTUINGURUAN 1916 BULEGO HISTORIKOA. 4.37 lorategi ederrak inguratuta, lorategi erraldoiak, berdeguneak eta erlaxazio lasaiak ditu. Maila nagusiak egongela eta jangela formala du eta eguzkitako gela bat, Butler ostatua, sukaldea eta berotegia. 3 suiteak, 1 maila nagusian, 2 2nd mailan, bainu eta eserlekuan, eta 1 tximiniarekin. Laugarren gela bat dago 2nd mailan, tximinia eta bainuarekin. Banandu den estudioa / bulegoa da bainuontzian, baita beroa eta aire girotua ere.\nSalneurria: $ 610,000 ESKAINTZEN\nHelbidea: 429 S. Ridgecrest\nEraikuntza urtea: 1916\nOinak karratu: 3283\nLote tamaina: 4.37\nAurreko ZerrendaLuxuzko egunkariko salmenta etxeaHurrengo zerrendaHipika Estate


gontzalblog: octubre 2014\nPublicado por Gontzal Diez en 4:58 No hay comentarios:\nPublicado por Gontzal Diez en 4:27 No hay comentarios:\nPraktika hau bloggarekin jarraitzeko erabili dugu gehienbat, esan beharra daukat horaindik ez dudala\nkontu hau oso ondo menperatzen baina hala ere, aurreko egunean baino hobeto ikusten dut nire burua, lana aurrera eramateko.\nHorrez gain, ikasgai honetan taldean egin beharko dugun lanari buruzko zalantzak argitu ditugu, talde lana eta bakarkako lana desberdinduz.\nBestalde, irakasleak blogga egiteko hautatu ahal ditzakegun eredu desberdinak azaldu dizkigu, hala nola xaxatic eta kilikatik wbguneak;\nPublicado por Gontzal Diez en 2:59 No hay comentarios:\nEtiquetas: saio praktikoa 2\nSaio teorikoari buruz ezer gutxi daukat hausnartzeko, bakarrik esan dezaket arloari buruzko aurkezpen orokorra entzun genuela. Bertan azaltzen zen pratikek eta teoriak zenbat balio zuten, zer nolako ekintzak egingo ditugun, zer metodologia erabiliko dugun... Esan beharra daukat gauzak argi geratu zaizkidala.\nPublicado por Gontzal Diez en 4:14 No hay comentarios:\nEtiquetas: saio teoriko\nAurreko egunean, IKTn egin behar dugunari buruz hausnartu genuen. Bakoitzak blogak egitearen kontuan zer nolako esperientzia duen azaldu du. Horrez gain, guztiok gaiaren inguruan zer iritzi dugun esan dugu, ea gustatzen zaigun, interesgarria iruditzen zaigun, ea oso zaila iruditzen zaigun...\nDenbora asko eman dugu hori egiten, baina nire ustez hori beharrezkoa izan da, alde batetik irakasleak horrela, errazago jakin ahal duelako zer maila dugun eta horren arabera klaseak era batean edo bestean antolatu ditzake. Beste alde batetik, gaiaren inguruanzer dakigun hausnartzen badugu, gure gabeziak ezagutuko ditugu eta hobeto ikasiko dugu ezinbestean.\nBehin hau eginda bakoitzak bere bloga sortu du hau, eskuntzari buruzkoa izango da eta honetan astero egiten dugun saio praktiko eta teorikoen hausnarketak jarri beharko ditugu.\nNi pertsonalki ez naiz oso trebea teknologia munduan eta bloggaren kontu honek, nolabaiteko beldurra sortzen dit, bana espero dut kurtso amaierarako nire iritzia bestelakoa izatea.\nPublicado por Gontzal Diez en 3:27 No hay comentarios:\nEtiquetas: eta teorikoa, IKT, Saio praktikoak


Gazte Bahituak II\nGazte Bahituak II –\nGure protagonista fedean hazia zen eta bere parrokiako elizkizunetara joan ohi zen. Bertako abesbatzan, lehen soprano eta gero tenore “solista” kantorea. Kuartelean, aldiz, berehala konturatu zen guztiak ez zirela berdinak. Uniformearekin gisa berekoak ziruditen, baina ez zen horrela.\nBrigadako komandantea zen Marinelaren gidari buruzko ezagutza neurtzen zuena. Galiziarrei edota abizen espainiarra zutenei galdera pare bat edo hiru egiten zizkien bakarrik; oinarrizko galderak. Baina abizen euskaldun bat irakurtzeko arazoak bazituen, gauzak asko aldatzen ziren. Hain zen zaila gainditzea, ezen askok etsi zuten, hainbat saiakera egin ondoren.\nEta azterketa psikoteknikoez arduratzen zen apaiza hura. Saminduta sentitu zen, ikasketa maila handiena zutenek beren burua analfabeto aldarrikatu zutela ikusita. Inozotzat jotzen zutela pentsatzeaz gain, onartezina iruditu zitzaion haien elkarlanerako borondate eza.\nKuarteleko janaria erabat nazkagarria zen, eta ez bakarrik garbitasunari dagokionez. Estalkirik gabeko “gabeta” -baldea- eraman behar izaten zen sukaldetik, kuartel erdia zeharkatuz. Baina okerrena edukia zen. Menuan oinarrizko bi plater zeuden: xurel-eltzekeria -txitxarroa-, saltsa gorri batean egositako arrain puskekin, eta tortila patata. Lukainka-sokarekin egiten zuten saltsa hura; soka barne. Lukainka, ebaki ondoren lehertu egiten zen eta barruko eduki zuria agerian uzten zuen.\nTortila anoak hiruki handi mardulak ziren. Ez zuten itxura txarrik, baina oso ez-ohiko ezaugarri bat: angeluetako batetik hartzen bazenituen hatz erakusle eta lodiarekin, zurruntasunari eusten zioten, hau da; ez ziren ez hausten, ezta tolesten ere.\nAlternatiba “Marinelaren Etxea” zen. Afaria bukatu ondoren irekitzen zuten taberna handi hura, baimena jaso ondoren.\nZaila zen tokia aurkitzea eta ez zuen denbora gehiegirik ematen. Hala eta guztiz ere, paneka bat -frijituta ordez, erabat erreta zen-, ardo gorri baso handi bat eta esne beroa izaten zen afaria.\nHorrekin lo egin zenezakeen kuarteletik irtetea galarazten zioten bitartean.\nEgun batzuk pasa zirenean, kuarteletik irtetea lortu zuten. “Ferrol del Caudillo” marinelez jositako hiria izan arren, gure protagonista arrotz sentitzen zen kaleko jantzitako jendearen artean.\nKantabriar eta euskal herritarren artean koadrila bat osatu zuten laster. Oinez ibiltzen ziren, txoko guztiak ezagutu nahian, “Escardilla” barne. Mendixka formako auzoan zen, eta prostitutak izaten ziren han, marinelen zain.


About: The Spirit of St. Louis (filma)\nThe Spirit of St. Louis 1957ko Billy Wilder estatubatuar zinema zuzendariaren biografia filma bat da. James Stewart aktoreak antzeztu zuen. Izenburua Spirit of St. Louis ("St. Louiseko Izpiritua") hegazkinari zor dio, hain zuzen ere, 1927an Charles Lindbergh pilotuak Ozeano Atlantikoa zehakartzeko erabili zuen hegazkina. 1953an berak idatzitzako The Spirit of St. Louis autobiografian ere oinarritua badago. 1958ko Efektu berezi onenen Oscar Sariaren (Louis Lichtenfield) izendapena jaso zuen. (eu)\nThe Spirit of St. Louis (filma) (eu)\ndbr:The Spirit of St. Louis (filma)\nwikidata:The Spirit of St. Louis (filma)\ndbpedia-de:The Spirit of St. Louis (filma)\ndbpedia-es:The Spirit of St. Louis (filma)\ndbpedia-fr:The Spirit of St. Louis (filma)\ndbpedia-it:The Spirit of St. Louis (filma)\ndbpedia-ja:The Spirit of St. Louis (filma)\ndbpedia-nl:The Spirit of St. Louis (filma)\ndbpedia-pl:The Spirit of St. Louis (filma)\ndbpedia-pt:The Spirit of St. Louis (filma)\ndbpedia-wikidata:The Spirit of St. Louis (filma)\nThe Spirit of St. Louis (eu)


Imperial University of Dorpat 1895)\nFiodor Ilitx Dan (errusieraz: Фёдор Ильич Дан; 1871ko urriaren 19a – 1947ko urtarrilaren 22a) errusiar mentxebike judua izan zen, formazioz medikuaAipuaren errorea: Baliogabeko <ref> etiketa; edukirik gabeko erreferentziek izena izan behar dute.\nOso gaztetatik, 1895tik, Vladimir Ulianovek (Leninek) eta Julius Martovek zuzentzen zuten Langile Klasea Askatzeko Borroka Batasunean, eta 1896an, greba batean parte hartzearren atxilotu zuten, eta ondoren, Viatka probintziara deportatu zuten. Itzultzean, 1898an sortu zen Errusiako Langileen Alderdi Sozialdemokratarekin bat egin zuen. 1901an emigratu egin zuen, Berlinera eta Suitzako Geneva hirira, eta Iskra egunkariko langile bihurtu zen. 1902an, berriz, Errusiara itzuli zenean atxilotu egin zutenAipuaren errorea: Baliogabeko <ref> etiketa; edukirik gabeko erreferentziek izena izan behar dute.\n1903an, Alderdi Sozialdemokrataren II. Biltzar Nagusiaren ordezkari izan zen Londresen, eta kongresu horretan mentxebikeekin egin zuen bat; mentxebikeen liderra zen Julius Martoven laguntzailerik handiena izan zen, eta horrek Iskra (orduan, mentxebikeen kontrolpean) aldizkariko argitalpen-taldean sartzeko aukera eman zion. 1905ean, Iskra desagertzean, Dan mentxebikeen argitalpen berria zen Natxalo aldizkariaren zuzendari bihurtu zen (honek Danek mentxebikeen artean zuen itzalaren ideia bat ematen du). Errusiako Alderdi Sozialdemokrataren IV. eta V. Biltzar Nagusien partaide izan zen. 1907an, berriz, egin zuen erbestera. 1912an Errusiara itzuli zen, eta 1913an diputatu aukeratu zuten. 1914an, Lehen Mundu Gerraren aurka azaltzearren atxilotu egin zuten, baina 1915an aske utzi zuten, armadan mediku lana egin zezan baldintzarekin. Lehen Mundu Gerraren kontra agertu zen lehen momentuan, baina 1917an, “defentsismo demokratikoarekin” bat egin zuen, hau da, gerra jarraitzearen alde egin zuenAipuaren errorea: Baliogabeko <ref> etiketa; edukirik gabeko erreferentziek izena izan behar dute.\nErrusiako Behin Behineko Gobernua[aldatu | aldatu iturburu kodea]\nPetrogradeko Sobietaren Ispolkomeko eta baita ere zuzendaritzako kide izan zen. Hasiera batean, mentxebikeek koalizioko Gobernuan parte hartzearen aldekoa izan zen. Sukhanoven ustez, garai horietan, Tsereteliren laguntzailerik hurbilekoena izan zen, “Tseretelik ez zukeen hainbeste eraginik izango Dan ondoan izango ez balu”, hau da, Dan Alderdi Mentxebikeko bigarrena izan zen. Ekainean, Errusia Osoko Langile Sobieten I. Biltzar Nagusian, VTsIKeko kide aukeratu zuten. Uztaileko Egunak izan zirenean, Sobietaren eta burgesiaren arteko koaliziozko Gobernua defendatu zuen kalean protestan ari ziren langile eta soldaduen jarreraren aurka, boltxebikeen jarrera “deitoratu” zuen, eta Leninen ihes egiteko erabakia “onartezin” bezala deskribatu zuen; hala ere, Tseretelik proposatutako errepresio-neurrien aurkakoa izan zen, neurri haiek boltxebikeei on egin ahal zietela argudiatuzAipuaren errorea: Baliogabeko <ref> etiketa; edukirik gabeko erreferentziek izena izan behar dute.\nHala ere, batez ere Kornilov aferan, estatu-kolpe saiakeraren ondoren, mentxebikeen barruan, ildo ofizialistatik Martovek jarraitutako ildo ezkertiarrera egin zuen. Boltxebikeak boterea lortu ez zezaten, alderdi sozialista ezberdinen arteko koalizioaren aldekoa zen. Urriaren 24an, Errepublikaren Kontseiluan esan zuen ezinezkoa zela “soilik gobernuaren indarrekin” boltxebikeak garaitzea eta erreformak eskatu zituen; alderdi sozialista guztien arteko koalizio gobernua eskatuz. Hala ere, 1917ko Urriko Iraultza Sozialistaren aurka agertu zen, eta honekin batera deitua zen Sobieten II. Biltzar Nagusian VTsIKen zuen postua galdu zuen. Hala ere, boltxebikeen kontrako oposizio ez-antagonikoa egin zuenez, eta medikua zenez, Osasunerako Herri-Komisariotzan lanean hasi zen. 1919ko Sobieten VII. Biltzar Nagusian eta 1920ko Sobieten VIII. Biltzar Nagusian mentxebikeen ordezkaria izan zen. 1921ean, Txekak atxilotu egin zuen Estatu Sobietarraren kontrako konspirazioa zela etaAipuaren errorea: Baliogabeko <ref> etiketa; edukirik gabeko erreferentziek izena izan behar dute.\n1922an erbestera joan zen, lehenik Alemaniara eta 1933 ostean, AEBtara; eta 1923an sobietar herritartasuna galdu zuen. 1923tik 1940ra, erbestean, Alderdi Mentxebikearen zuzendaritzaren parte izan zen, harremanetarako arduradun gisa. 1941an, Alemania naziak SESB eraso zuenean, publikoki SESB defendatu zuen. New Yorken hil zen, 1947anAipuaren errorea: Baliogabeko <ref> etiketa; edukirik gabeko erreferentziek izena izan behar dute.\nISNI: 0000 0001 0883 4120\nBNF: 122870484 (data)\nOpen Library: OL967931A\nOrriaren azken aldaketa: 19 otsaila 2019, 09:07.


Aterpe Leioa Gaztegunea, astelehenetik berriro zabalik - Leioa - Hiruka.eus\nAterpe Leioa Gaztegunea, astelehenetik berriro zabalik\nErredakzioa 2020-07-02 18:29\nLeioako Udalak adierazi duenez, astelehenetik aurrera, uztailak 6, Aterpe Leioa Gazteguneak ateak irekiko ditu berriro, Gazte Bulegoa eta ikasketa-gela zerbitzua eskaintzeko. Zerbitzua astelehenetik barikura emango da, goizeko ordutegian, 09:15etik 13:45era.\nEdukiera mugatuta egongo da, eta zerbitzuak aldez aurretik hitzordua eskatuta kudeatuko dira. Ikasketa-gelari dagokionez, 27 plaza edo postu izango dira guztira, eta banakako azterketarako izango dira, betiere ezarritako higiene- eta osasun-neurriei eutsiz.\nGazte-bulegoko zerbitzuak (kontsultak, kudeaketak, nazioarteko txartelen izapideak …) banakako aurretiazko hitzorduagaz kudeatuko dira. Baimenduta dago laguntzaile bat egotea adingabeen eta dibertsitate funtzionala duten pertsonen kasuan.\nAldez aurreko hitzordua 94 405 58 50 telefono bidez edo gazte@leioa.net posta elektronikoz kudeatuko da. Zerbitzua erabili guda den egunaren aurreko egunera arte egin ahal izango dira eskaerak, 09:15etik 13:45era bitarteko ordutegian. Plaza libreak geratzen badira, plaza-kopuru osoa bete ez delako, egun horretan bertan esleitu ahal izango dira lanpostu huts horiek.


Mundua geldi dagoela ematen duen une honetan, “Gatazka egoeran dauden Lurraldeak: prozesuen jarraipena eta bizitzaren iraunkortasunaren inguruko narratiben sendotzea” proiektuaren bigarren faseak aurrera jarraitzen du.\nEgia da zenbait jarduera atzeratu behar izan ditugula, batez ere, aldez aurretik programatuta genituen tailer eta mintegiak izan dira, egoera honetan publikoarekin egitea pentsatzen ziren ekintzak ezinezkoak baitira segurtasun neurriak direla eta. Hala ere, beste ekintza batzuetan lan egiten jarraitzen dugu, “normaltasun berri” hori lortu bezain laster proiektuaren martxa %100ean izateko.\nHorren erakusgarri, joan den asteazkenean, maiatzaren 6an, Cabo Delgadoko gure kideekin izandako bilera da. Koordinazio-bilera horretan, orain arte egindako ekintzak jorratu ziren, bai eta lurralde horretan jarduerak ahal bezain laster garatu ahal izateko oinarriak eta metodologiak ere.\nGLOBAL SOCIETY ALDIZKARIAN CABO DELGADOKO INDARKERIARI ETA BAZTERKERIARI BURUZKO ARTIKULU BAT ARGITARATU DUGU\nFORO BIRTUALA: LATINOAMERIKAKO GEOGRAFIA KRITIKOA COVID-19 MUNDUKO KRISIAREN AURREAN\nKategoria Hautatu kategoria Cabo Delgado Ikus-entzunezkoak Kolonbia Uncategorized @eu Urdaibai


[Galeria] Bidasoa urdindu dute herritarrek : Bidasoko Hitza\nIzan Bidea egitasmoa ixteko martxa egin zuen larunbatean Sarek Bidasoa ibairen bi aldeetan, Bidasoa urdinduz lelopean.\nSarek antolatutako Bidasoa Urdinduz ekitaldia. (Argazkiak: Sare)\nEguraldi onak lagunduta, larunbatean, euskal presoen eskubideen aldeko ibilaldia egin zuten hamarnaka herritarrek Bidasoa ibaia inguratuz, Bidasoa Urdinduz. Irungo Santiago auzo elkartetik abiatu ziren, eta Behobiako zubia igaro ondoren, Pausutik Hendaira joan ziren. Han, Xaia ostatuan, atseden hartu ondoren, berriro ekin zioten bideari irteeraren toki berean, Santiago auzo elkartean, bukatzeko. [Galeria behean]\nDuela bi urte erronka bota zuen Sarek Izan Bidea egitasmoaren barruan: Euskal Herrian bizi diren herritar adina kilometro egitea. Epe horretan, 3.127.326 kilometro egin ditu, izan mendian, ibilaldian, bizikletan, igerian edo korrika. Orain, dinamika ixteko hainbat mobilizazio antolatu ditu zenbait tokitan, baita Txingudiko badian ere.\nErronkaren helburua salbuespeneko espetxe politika bertan behera uzteko neurriak hartzea izan da, eta bi urte eta gero, “40 urte luzez ezarritako urruntze politikarekin amaitzen hasiak gara eta isolamendua eta lehen gradua iraganean geratu dira”, Sareren arabera. Herritar guztiei eskerrak eman dizkie Sarek mobiliazioetan parte hartzeagatik, eta urratsak egiten jarraitzeko eskaera luzatu die. Izan ere, oraindik Euskal Herritik kanpo 85 preso daudela eta 19 larriki gaixo daudela gogorarazi du.\nHemen eguna emandakoa iruditan. Argazkiak Sarerenak dira.


Goierriko hamar alkatek jarraitu egingo dute agintaldi honetan - Goierriko Hitza : Goierriko Hitza\nAzken legealdian alkate izan diren 10 goierritarrek jarraituko dute kargu horretan datozen lau urteetan. Gaur osatu diren 22 udaletatik erdiak baino gutxiago izango du, beraz, jarraipena alkatetzari dagokionez. Horietako batzuk dira Mutiloa, Ezkio, Legorreta, Legazpi, Ormaiztegi, Zumarraga, Olaberria eta Urretxukoa.\nGoizeko 11:00etan izan dute hitzordua Ezkioko udaletxean udal berria osatzeko, eta Tomas Etxaniz aukeratu dute alkate. Ezkio Eraikiz taldeko gainerako kideak izango ditu lagun datozen lau urteetan: Joseba Telleria, Mikel Igartua, Maialen Etxeberria, Agurtzane Zubillaga, Luis Mari Torres eta Jon Garziandia.\nEzkioko udal taldea, Tomas Etxaniz alkatea ezkerrean dutela.\nOrdu berean egin dute batzarra Legorretan. Hemen ere, lehengo alkateak jarraituko du, EH Bilduko Zelai Amenabarrok. Udalbatza bere taldekide Iñigo Lasak, Olaia Exkixabelek, Mari Carmen Gaztañagak eta Garikoitz Maizek eta EAJko Aitziber Meabek, Garbiñe Garmendiak, Ainara Amenabarrok eta Izaskun Zubeldiak osatu dute.\nZelai Amenabarro Legorretako alkatea, eskuetan aginte makila duela.\nMutiloan ordu erdi beranduago elkartu dira udala osatzeko. Azken legealdietan alkate karguan izan den Iñaki Ugaldek jarraituko du hurrengo legealdian ere. Ugalderekin batera, Mutiloako Herri Kandidatura osatzen duten Erkuden Agirre, Asier Agirre, Jule Aranburu, Miren Arantxa Oiarbide, Aitor de Astobiza eta Iñaki Zabalo arduratuko dira herria gobernatzeaz.\nMutiloako udalbatza, Iñaki Ugalde alkatea eskuinean duela\nZumarragan ere ordu berean egin dute udal berria osatzeko batzarra; 13 zinegotzi dira guztira herri honetan eta PSE-EEk gehiengo absolutoa lortua zuenez maiatzaren 26ko hauteskundeetan, Mikel Serrano sozialistak jarraituko du alkate izaten datozen lau urteetan. Serrano da Goierriko alkate sozialista bakarra.\nZumarragako udaletxeko batzar aretoa, Mikel Seerrano alkatea erdian dela\nEguerdiko 12:00etan Ormaiztegin, Urretxun, Olaberrian eta Legazpin egin dira batzarrak, beste herri batzuen artean, eta hiru horietan ere azken lau urteetan alkate izandakoek berretsi dute kargua legealdi berrirako. Hala, Ormaiztegin, Ormaiztegi Batzen taldeko Jon Enrique izango da berriz alkate; Urretxun EAJko Jon Luquik errepikatuko du karguan; Olaberrian, espero bezala, Jokin Garmendiak irabazi du bozket,a eta berak jarraitu du alkate; eta Legazpin EAJko Koldobike Olabidek. Legazpiko bozketan PSE-EEko ordezkari Oskar Valbuenak boto zuria eman du Olabide eta EH Bilduko Nekane Gonzalezen arteko bozketan.\nOrmaiztegiko udalbatza; Jon Enrique alkatearen aulkiaren atzean dago.\nUrretxuko udalbatza; Jon Luqui alkatea eserita, erdian ikusten da.\nOlaberriko udalbatza eta Jokin Garmendia alkatea, erdian\nLegazpiko udalbatza berria, udaletxe kanpoaldean; Koldobike Olabidek aginte makila du eskuetan


Azaroaren 15ean bukatuko da Leitzako Balikebale lehiaketan izena emateko epea - Leitzaldea - Erran.eus\nAzaroaren 15ean bukatuko da Leitzako Balikebale lehiaketan izena emateko epea\nTtipi-Ttapa 2021-11-09 08:00\nAntolatzaileek duela hilabete bat iragarri zuten Balikebale lehiaketa handia abenduaren 17an izanen dela, eta horretan parte hartu nahi dutenek heldu den astelehenera arteko epea izanen dute apuntatzeko.\nInteresatuek euskara zerbitzuan eman behar dute izena, 948 51 08 14 telefonora deituta edo laga@iparmank.eus helbidera idatzita.\n18 urtetik gorakoek parte har dezakete eta guztira lau talde ariko dira, horietako bakoitza hiru lagunez osatua. Izena ematen duten taldeak lau baino gehiago baldin badira, antolatzaileek zozketa eginen dute eta lehiaketan inoiz parte hartu ez dutenek izanen dute lehentasuna.\nLeitzako lehiaketa erraldoiaren laugarren edizioa izanen da aurtengoa eta abenduaren 17an, ostirala, eginen dute, 19:00etan Herri Aretoan. Parte hartzen dutenen artean sari ederrak banatuko dituzte: otorduak, kultur ekintzetarako sarrerak, herriko produktuak... Horrez gain, talde irabazleak 450 euroko txekea hartuko du.


erlijio 2.0 bloga: Joseba Bakaikoaren "Bizitzaren amaieraren aurrean "\nJosebaren liburu hau oso gomendagarria da. Orrialde bateko kapituluak berehala irakurtzen dira. Bizitzako esperientziak dira, eta inpresionismoan bezalaxe puntutxoak argiak, errezak, koloretsu eta markatuak dira. Liburua zarratzean beste irudi bat etorriko jatzu burura: Jesusen aurpegia.\nSakramentu guztietan bizitako momentu garrantzitsuenak ospatzen badoguz, liburu honi esker "gaixoen oliaduraren" sakramentua hobetu ulertuko dogu. Egia esanda, "yu-yu" emoten dauan sakramentu honek orain, Josebari esker, beste zentsu bat dauka niretzat. Josebaren bizipenei esker, heriotzaren aurrean ez dot hainbeste beldurrik eukiko. Bizitzaren beste momentu hori adoretsu eta itxaropentsu bizitzeko eredua agertzen jaku Josebaren liburuan.\nMila esker Joseba zure lanagaitik !! Mila esker Joseba zure bizitza partekatzeagaitik !! Zorionekoa zara zu Joseba, Jauna zugaz dago eta !!\nIdazlea: Emilio Mañas Ruiz Noiz 14:49


hasiera | 2022ko albisteak | Heterodocsias Rewind sailean zinema espainiar amateurra izango dugu ikusgai eta, gainera, Mursegok musika jarriko du\nEl andamio ren argazkia\nZaletuek abangoardiako eta neorrealismoko estiloekin jokatuz egindako pelikulak dira garai hartakoak (amateur zinema egiten zutenei “zineista” deitzea gustatzen zitzaien); erreferenteez haratago doaz eta haustura formal, narratibo eta politikoak planteatzen dituzte. El nostre pa de cada dia pelikula, adibidez, Ramon Bardesek eta Joan Blanquetek egin zuten 1950ean, Sabadellen, eta kredituetan diote “saiakera neorrealista” bat dela (filmak 10 minutu dauzka). Pere Fontek, In memoriam de la abuelita Mercedes pelikulan (8 minutu dauzka), zalantzan jarri zituen zinema familiarraren inguruko leku komunak: amaren hiltamua eta heriotza filmatu zituen.\nHala, ikusgai izango ditugu Espainiako amateur zinemako egile ospetsuenen pelikulak, Delmiro Decaralten film bat, adibidez; eta Lorenzo Llobet Graciaren film labur batzuk. Llobetek pelikula komertzial bakarra egin zuen: gaur egun zinema espainiarreko maisulantzat duten Vida en sombras (1948). Horiekin batera jarriko ditugu orain dela gutxi berreskuratu eta zaharberritutako film batzuk, besteak beste: Una aventura vulgar (Antonio Crespo, 1953) eta El andamio (Rogelio Amigo, 1958). Pelikula horietan, beren erara, erregimenak ezagutzera eman nahi zuen Espainiarekin bat ez zetozen ikuspegiak azaldu zituzten.<0}\nGainera, esan bezala, zineisten abangoardiarekin batera Mursegoren musika izango dugu entzungai, zuzenean. Izan ere, hainbat instrumentu jotzen dituen Maite Arroitajauregui musikagileak pelikula batzuei zuzeneko musika jarriko die. Maitek Victor Iriarterekin batera egin zuen 2010eko Punto de Vista jaialdiko goiburua eta bigarren diskoa atera berri du. Lan horiek beste testuinguru batean jartzea eta jaialdian ematea Espainiako zinemaren historia berriz idaztea bezala da, zinema profesionalaren eta zaletuen zinemaren arteko muga tradizionalak haustea.


Abuztuak 19 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Abuztuak 19 Zodiac Leo da - Horoskopoa osoko nortasuna\nAbuztuak 19 Zodiac Leo da - Horoskopoa osoko nortasuna\nAbuztuaren 19ko zodiako zeinua Leo da.\nSinbolo astrologikoa: Lehoia. The Lehoiaren zeinua eragina du uztailaren 23tik abuztuaren 22ra bitartean jaiotako pertsonetan, astrologia tropikalean Eguzkia Leon dagoela jotzen denean. Bertakoen alde dotorea eta indartsua aipatzen du.\nGreziarrek Nemeaeus izena jarri diote italiarrek beren Leona nahiago duten bitartean, hala ere, abuztuaren 19ko zodiako zeinuaren jatorria, Leoia, Leo latina da.\nKontrako zeinua: Aquarius. Leo eta Aquarius eguzki ikurreko pertsonen arteko edozein motako lankidetzak zodiako onenak direla uste da eta malgutasuna eta asmakuntza nabarmentzen direla uste da.\nModalitatea: finkoa. Kalitateak agerian uzten du abuztuaren 19an jaiotakoen izaera sutsua eta bizitzako gertakari gehienekiko duten pazientzia eta produktibitatea.\nAginte organoa: Eguzkia . Planeta honek auspizioak eta lotsatia islatzen ditu. Osagai dibertigarria ere iradokitzen du. Eguzkiari argiak ere deitzen zaizkio Ilargiarekin batera.\nElementua: Sute . Elementu honek grina eta indarra sinbolizatzen ditu eta abuztuaren 19ko zodiakoan jaiotako pertsona gogotsu eta epelen gaineko agintaritza dela uste da. Suak esanahi berriak lortzen ditu gainerako elementuekin elkartuz, gauzak urarekin irakiten, airea berotzen eta lurra modelatzen.\nZorioneko eguna: Igandea . Leo onena identifikatzen da igande alai-jarioarekin, igandearen eta Eguzkiaren agintearen arteko loturak bikoizten duen bitartean.\nZorioneko zenbakiak: 4, 6, 13, 14, 20.\nInformazio gehiago abuztuaren 19an Zodiac-en behean ▼\nMaitasunaren bateragarritasuna Sua eta Lurreko zeinuaren artean\nPluton 12. etxean\ngemini man gemini woman bateragarritasuna\nzodiako zeinua azaroaren 7rako\neskorpioio eguzkia gemini ilargia bateragarritasuna


pobrezia - Elhuyar dictionaries\niz. (GN/Ipar.) pobreza\nuste dugu gailendua dugula gure eskasia eta pobrezia: creemos que hemos vencido nuestra escasez y nuestra pobreza\npobrezia *Examples are automatically obtained from dabilena\n... urtetan aurpegia berarekin jasaten zituela gosea, pobrezia , bere haurren gaiztakeriak, bere emaztearen atzaparrak eta,...\n...rik sendoena baitu gaur egun. Langabezia eta pobrezia tasak apaldu egin dira, baina janaria garestitu, eta inflaz...\n... dauden pertsonak, etxerik ez duten pertsonak, pobrezia egoeran dauden pertsonak, gutxiengo etnikoakâ¦)...\n...nei, emakumeei,... eragiten dieten baztertze eta pobrezia guneak edo poltsak nabarmenki hazten ari dira...\nAberastasuna eta pobrezia prozesu berberaren produktuak dira: jarduera ekonomiko arra...\n...ordua heldu zitzaionean. Guadalajara jaioterrian pobreziari aurre egiteko aukera handirik egon ez, eta, oso arriskutsua...\n...migrazio klase daude,zio politikoek eragindakoa, edo pobreziaren ondoriozkoa. Kasu guztietan, behin ja pertsona bat iritsi d...\n. Izan be, erreformeak "langabezia gehiago, pobrezia handiagoa, gizarte laguntza gitxiago eta diru ...\n...re txikiagoa izateak emakume asko bultzatu ditu « pobrezian » bizitzera. «Bizitza osoan egindako lana, askotan ordaindut...\n... eskaintzea. Hala ere, lurzoruaren narriadura eta pobreziaren arteko analisi eraginkorra egiteko funtsezkoa da pobreziare...


Donostia 2016 | Zuzendari berria aukeratzeko bilera\nDonostia 2016ren zuzendari berria erabakitzeko bilera egingo dute gaur\nBaliteke gaur bertan jakinaraztea zuzendari berriaren izena, Udala, Aldundia, Jaurlaritza eta Kultura Ministerioa ados jartzen badira.\nXabier Paya Donostia 2016ko koordinatzaile kulturala da Argazkia: EiTB\nDonostia 2016 kultur egitasmoaren zuzendari berria nor izango den erabakitzeko bilera egingo du gaur Donostia 2016 patronatuak. Irailaren erdirako aurreikusten zen hautaketa, baina baliteke gaur bertan jakinaraztea zuzendari berriaren izena.\nAukeraketa prozesuan jasotako eskakizunak aztertu ondoren, hiru dira Donostia 2016 kultur egitasmoaren zuzendari izateko hautagaiak. Aukeraketa batzordeak gaur goizean egingo die elkarrizketa pertsonala hiru hautagai horiei, eta Donostiako Udalak, Gipuzkoako Foru Aldundiak, Eusko Jaurlaritzak eta Espainiako Gobernuko Kultura Ministerioak adostasuna lortuz gero, gaur bertan izango du zuzendari berria Donostia 2016k.\nUztailaren 6an zabaldu zen hautagaitzak aurkezteko epea, eta abuztuaren 14an itxi zen. 30 lagun baino gehiago aurkeztu dira Donostia 2016ko zuzendari orokor izateko, eta horietatik hiru iritsi dira azkeneko txanpara. Horien artean hautatuko dute zuzendari berria.\nHautagai izateko ezinbesteko baldintza zen nazioarteko proiektu edo kultur proiektu nagusi bateko gidaritzan bost urteko esperientzia izatea. Gainera, ingelesa jakitea behar-beharrezkoa da, eta euskara eta gaztelania menderatzea hobesten da.\nDuela hilabete batzuk Itziar Nogerasek dimisioa aurkeztu zuenetik, Xabi Paya izan da proiektuaren aldi baterako gidaria.


HIRI MERKATARITZAREN LANKIDETZA, DINAMIZAZIO ETA LEHIAKORTASUNEKO ZONAKO ESTRATEGIAK SUSTATZERA BIDERATUTAKO LAGUNTZEN PROGRAMA, 2012 - Euskadi.eus\nHIRI MERKATARITZAREN LANKIDETZA, DINAMIZAZIO ETA LEHIAKORTASUNEKO ZONAKO ESTRATEGIAK SUSTATZERA BIDERATUTAKO LAGUNTZEN PROGRAMA, 2012\nAgindu honen xedea da hiri-merkataritzaren lankidetza eta dinamizazioko estrategiak garatzen laguntzea, beren jarduera gauzatzen duten hiri-inguruneetako merkataritza-lehiakortasuna eta marka-posizionamendua hobetzera bideratutako estrategiak, alegia. Zonako lankidetzako urteko proiektuen ezar¬pena eta garapena bultzatzea, merkataritza-dentsitate txikiko eremuetan, betiere beren izaera dela-eta pro¬posamen estrategikoak biltzen badituzte biziberritu beharreko zonen merkataritza-hornidura hobetzeko.\n5.357.143,00 euro Itzuli beharrik gabeko diru-laguntzak dira; eta gehienezko dirulaguntza izan daiteke inbertsioak gauzatzeko kostuaren %80koa Azterlanak, Zerbiztu osagarrien sustapena edota Txikizkako udal-merkatuetarako inbertsioak burutzeko. Gainontzeko kasuetan berriz, %50ekoa. Udalentzako diru-laguntzatarako, deialdi eta udalerri bakoitzeko emango den gehieneko diru-laguntza honela kalkulatuko da: udalerriaren vístanle kopuruaren araberako dirulaguntza, bider udalerri horren merkataritza-dentsitatearen koefizientea: - 499 biztanle arte dituzten udalerriak 4.500,00 euro - 500-900 biztanle dituzten udalerriak 9.000,00 euro - 1.000-1.999 biztanle dituzten udalerriak 15.000,00 euro - 2.000-4.999 biztanle dituzten udalerriak 20.000,00 euro - 5.000-9.999 biztanle dituzten udalerriak 30.000,00 euro - 10.000-14.999 biztanle dituzten udalerriak 45.000,00 euro - 15.000-29.999 biztanle dituzten udalerriak 72.500,00 euro - 30.000-59.999 biztanle dituzten udalerriak 87.500,00 euro - 60.000-99.999 biztanle dituzten udalerriak 115.000,00 euro - 100.000-249.999 biztanle dituzten udalerriak 230.000,00 euro - 250.000 biztanletik gorako udalerriak 345.000,00 euro Elkarteentzako diru-laguntzetarako, deialdi eta udalerri bakoitzeko emango den gehieneko diru-laguntza honela kalkulatuko da: udalerriko denda kopuruaren araberako diru-laguntza, bider udalerri horren merkataritza-dentsitatearen koefizientea: - 50 denda baino gutxiago dituzten udalerriak 6.000,00 euro - 50-99 denda dituzten udalerriak 10.000,00 euro - 100-199 denda dituzten udalerriak 15.000,00 euro - 200-399 denda dituzten udalerriak 20.000,00 euro - 400-999 denda dituzten udalerriak 30.000,00 euro - 1.000-1.999 denda dituzten udalerriak 50.000,00 euro - 2.000-.3499 denda dituzten udalerriak 75.000,00 euro - 3.500 dendatik gora dituzten udalerriak 100.000,00 euro\nEBAZPENA, 2012ko ekainaren 7koa, (EHAA Zk. 136/2012)Merkataritza eta Turismoko sailburuordearena; honen bitartez, 2012. ekitaldian hiri-merkataritzaren lankidetza, dinamizazio eta lehiakortasuneko zonako estrategiak sustatzera bideratutako laguntzen deialdia iragartzen da.\nAGINDUA, 2010eko uztailaren 28koa, (EHAA Zk. 161/2010)Industria, Berrikuntza, Merkataritza eta Turismo sailburuarena, Hiri Merkataritzaren Lankidetza, Dinamizazio eta Lehiakortasuneko zonako estrategiak sustatzera bideratutako laguntzen programa arautzen duena.AGINDUA, 2011ko ekainaren 22koa, (EHAA Zk. 126/2011)Industria, Berrikuntza, Merkataritza eta Turismo sailburuarena, honen bitartez, Hiri Merkataritzaren Lankidetza, Dinamizazio eta Lehiakortasuneko zonako estrategiak sustatzera bideratutako laguntzen programa arautzen duen 2010eko uztailaren 28ko Agindua aldatzen da.AGINDUA, 2012ko ekainaren 6koa, (EHAA Zk. 135/2012)Industria, Berrikuntza, Merkataritza eta Turismoko sailburuarena; honen bitartez, Hiri Merkataritzaren Lankidetza, Dinamizazio eta Lehiakortasuneko zonako estrategiak sustatzera bideratutako laguntzen programa arautzen duen 2010eko uztailaren 28ko Agindua aldatzen da bigarren aldiz.\nIndustria, Berrikuntza, Merkataritza eta Turismo Sailaren Arabako Lurralde OrdezkaritzaSamaniego, 201008 Vitoria-Gasteiz Industria, Berrikuntza, Merkataritza eta Turismo Sailaren Bizkaiako Lurralde OrdezkaritzaGeneral Concha, 2348010 Bilbao Industria, Berrikuntza, Merkataritza eta Turismo Sailaren Gipuzkoako Lurralde OrdezkaritzaEaso, 1020006 Donostia-San Sebastián Merkataritza-dinamizaziorako Bulegoak Zuzenean zerbitzuaren bulegoak\nIndustria, Berrikuntza, Merkataritza eta Turismo Sailaren Arabako Lurralde OrdezkaritzaTfno.: 945 01 99 67E-Mail: mj-cubo@ej-gv.es Industria, Berrikuntza, Merkataritza eta Turismo Sailaren Bizkaiako Lurralde OrdezkaritzaTfno.: 94 403 18 44E-Mail: i-lopezperez@ej-gv.es Industria, Berrikuntza, Merkataritza eta Turismo Sailaren Gipuzkoako Lurralde OrdezkaritzaTfno.: 943 02 25 65E-Mail: mg-san@ej-gv.es Merkataritza-dinamizaziorako Bulegoak Zuzenean zerbitzuaren bulegoak\nAgindu honen xedea da hiri-merkataritzaren lankidetza eta dinamizazioko estrategiak garatzen laguntzea, beren jarduera gauzatzen duten hiri-inguruneetako merkataritza-lehiakortasuna eta marka-posizionamendua hobetzera bideratutako estrategiak, alegia. Zonako lankidetzako urteko proiektuen ezar¬pena eta garapena bultzatzea, merkataritza-dentsitate txikiko eremuetan, betiere beren izaera dela-eta pro¬posamen estrategikoak biltzen badituzte biziberritu beharreko zonen merkataritza-hornidura hobetzeko.\tNORI ZUZENDUA\na) 15.000 biztanle baino gehiago dituzten EAEko udalerriak (Agindu honen I. Eranskinean adierazten dira). b) Hirigune Historikoa duten 15.000 biztanle baino gutxiagoko udalerriak, baldin eta, bertan dauden saltokien kopurua kontuan harturik, merkataritza biziberritzeko aukera badute. Toki-erakunde horiek Agindu honen II. Eranskinean adierazi dira. c) Beren eskualdeko inguruneko herri guztientzat economía- eta merkataritza-arloko erreferentziagunetzat haruttako udalerriak, Udal horiek Agindu honen III. Eranskinean adierazi dira. d) 5.000 biztanletik beherako biztanleria-ingurunea duten Euskal Autonomia Erkidegoko gainerako udalerriak. e) Merkatarien Elkarteak eta Elkarte Mistoek, betiere Euskal Autonomia Erkidegoko Merkatarien Elkarteen Erroldan erregistraturik badaude (ekainaren 17ko 148/1997 Dekretuak arautzen du Errolda hori).\nOnuradunen betebeharrak hemen kontsultatu HIRI MERKATARITZAREN LANKIDETZA, DINAMIZAZIO ETA LEHIAKORTASUNEKO ZONAKO ESTRATEGIAK SUSTATZERA BIDERATUTAKO LAGUNTZEN PROGRAMA, 2012\na) Udalentzat: Aginduaren eranskinetan jasotzen diren udalerrietako Merkataritza Biziberritzeko Planak gauzatzeko edo eguneratzeko azterlanak; eguneratzekotan betiere 7 urte baino gehiago badituzte. Txikizkako udal-merkatuak erabat aldatzera, berregituratzera eta modernizatzera bideratutako azterlanak. Zonako estrategiak garatzeko lankidetzako azterlanak, biziberritu beharreko udalek bultzatutakoak. Hirigintza-azpiegiturak egokitzeko proiektuak zeinek honako helburu hauek dituzte: udalerriko merkataritza-jarduera aurrera egitea eta merkataritza gauzatzen den ingurunea hobetzea. Udalerrietan oinarrizko merkataritza-jarduera errazteko biztanleria-dentsitate txikiko hiriz kanpok zonetako jardunak. b) Elkarteentzat: Udalerriko merkataritza-garapeneko planteamenduekin bat datozen proiektuak, hain zuzen ere honako helburu hauek dituztenak: Udalerri horretan merkataritza dinamizatu eta sustatzera bideratutako ekintzak antolatzea eta gauzatzea, betiere merkataritza-fluxuak lortzea xede duten zonako estrategiak sortzeko asmoz. Merkataritza-zerbitzuaren osagarri izango diren zerbitzuak antolatzea eta sustatzea, zona horretan merkataritza-fluxuak lortzeko lagungarri izan daitezkeenak, alegia. Sektorerako interes komunekoak izango diren lankidetza-zerbitzuak garatzea eta kontratatzea. PRESTAZIOA\n1. UDALAK Behar bezala betetako eskabide-orria. Laguntzari heltzeko eskumeneko organoak hartutako erabakiaren ziurtagiria, aurkeztutako jardun bakoitzeko jardunaren kostua eta eskatutako diru-laguntzaren zenbatekoa zehaztuta. Eskatutako laguntzaren xede diren jardunak azaltzen dituen memoria. Memoria horrek honako informazio hau jasoko du gutxienez: Egin beharreko jardun bakoitzaren gauzatze-proiektua, honako hauek adierazita: Lortu nahi diren helburuak. Gauzatuko diren ekintzak. Egindakoaren eraginkortasuna neurtuko duten adierazleak. Aurrekontu xehatuak, baita partiden arabera ere, hala badagokio. Gauzatzeko egutegia. Jardunak egingo diren zonei buruzko dokumentazio grafikoa. 5. artikuluan adierazitako esparru-akordioaren kopia, baita ondoren egiten den edozein aldaketarena ere. Eskatutako laguntzaren xede diren jardunetarako eta/edo inbertsioetarako erakundeak ez duela bestelako laguntzarik jaso egiaztatzen duen ziurtagiria, dagokion organo eskudunak emana. Zinpeko edo erantzukizunezko aitorpena, bertan adierazita erakunde eskatzailea zigor- eta administrazio-arloan diru-laguntza edo laguntza publikoak lortzeko aukera galtzearekin zigortuta ez dagoela eta hartarako ezgaitzen duen legezko debekuaren eraginpean ez dagoela, sexu-diskriminazioaren ondoriozko debekuak barne, 4/2005 Legearen arabera (otsailaren 18koa, Emakumeen eta Gizonen arteko Berdintasunerakoa). 2. ELKARTEAK Behar bezala betetako eskabide-orria. Eskatzailearen identitatea egiaztatzen duten agiriak, eta hartarako, beharrezkoa bada, eraketa-eskrituren, estatutuen eta erregistroan erregistratu izanaren kopiak aurkeztuko dira. Eskatzailea hainbat elkarte ordezkatzen dituen enpresa-erakundea bada, ordezkaritza hori onartzen duen akordioaren kopia. Erakunde eskatzailearen legezko ordezkariaren NANaren kopia eta ahalduntze-agiria. Eskatzailearen Identifikazio Fiskaleko Txartelaren kopia. Deialdiaren aurreko urteko ustiapen-kontua, diru-sarrerak eta gastuak zehaztuta eta partida espezifikoetan bilduta, jatorriaren eta helburuaren arabera. Hasitako urteko diru-sarreren eta gastuen aurrekontua, kontzeptuen arabera banakatua. Eskatutako laguntzaren xede den jarduera bakoitzaren azalpen memoria, gutxienez honako hauek bilduta: lortu nahi diren helburuak, ezarritako helburuak lortzeko garatu beharreko ekintzak eta egindako jardunen eraginkortasuna neurtuko duten adierazleak. Aurkeztutako jarduera bakoitzaren diru-sarreren eta gastuen aurrekontu xehatuak. Dagokion Merkataritza, Industria eta Nabigazioko Ganberaren ziurtagiri eguneratua, Merkatarien Elkarteen Erroldan eskatzaileari buruz agertzen diren datuak biltzen dituena. Elkartearen edo Taldearen idazkariaren ziurtagiria; bertan, elkartutako merkataritza-enpresen zerrenda —eskaerak egiteko epea hasi baino hilabete lehenago eguneratua— azalduko da, baita aurreko ekitaldian bildutako kuotak ere. Hala badagokio, 5. artikuluan adierazitako esparru-akordioaren kopia, baita ondoren egiten den edozein aldaketarena ere. Euskal Autonomia Erkidegoaren Aurrekontu Orokorren pentzutan diru-laguntzak eskuratu dituztenek zerga-mailako obligazioak bete dituztela egiaztatzeari buruzko Ogasun eta Finantza sailburuaren 1991ko urriaren 7ko Aginduan ezarritakoa betetzen denean, Euskal Autonomia Erkidegoko Administrazioak, betiere eskatzailearen esanbidezko baimenarekin, zuzenean eskatuko die zerga-arloan eskudunak diren organoei laguntza eta diru-laguntzen onuradunek zerga-betebeharrak bete dituztela ziurtatzen duten agiriak ematea. Espedientean baimen hori jasota ez badago, laguntzen eskatzaileek ekarri beharko dute dagokion egiaztagiria. Zinpeko edo erantzukizunezko aitorpena, bertan adierazita erakunde eskatzailea zigor- eta administrazio-arloan diru-laguntza edo laguntza publikoak lortzeko aukera galtzearekin zigortuta ez dagoela eta hartarako ezgaitzen duen legezko debekuaren eraginpean ez dagoela, sexu-diskriminazioaren ondoriozko debekuak barne, 4/2005 Legearen arabera (otsailaren 18koa, Emakumeen eta Gizonen arteko Berdintasunerakoa). Merkatarien elkarte bat baino gehiago duten udalerrien kasuetan, elkarte guztien ordezkariak aurkeztu beharko du ere dokumentu bat adieraziz proiektu bakoitzeko elkarte bakoitzaren partehartze eta konpromesu maila, eta diru-laguntza zehazterakoan bakoitzari dagokion dirukopurua. Honekin batera ahalorde askietsiaren bidez ordezkaria izendatzen duen ziurtagiria laguntzen onuradun gisa bete beharrekoak egin ditzan. Gizarte Segurantzarekiko zerga-betebeharrak egunean dituela adierazten duen ziurtagiria. Interesatuek ez dituzte aurkeztu beharko Industria, Merkataritza eta Turismo Sailak dituen indarreango agiriak. Kasu horretan, eskarian jarri beharko da aurkeztu zireneko eguna eta organoa edo bulegoa, azaroaren 26ko 30/1992 Legearen 35.f artikuluan finkatutakoaren arabera eta betekizunak betez.\nSei hilabete eskabidea aurkeztu eta hurrengo egunean hasita.


Izotz pista eta Gabonetako argiak Bizikaleren eskutik - Soraluze - Plaentxia.eus\nIzotz pista eta Gabonetako argiak Bizikaleren eskutik\nUbane Madera 2019-11-29 10:21\nArgazkikoa bezalako izotz pista ipiniko dute Plaza Zaharrean.\nAbenduaren 20an inauguratuko dute Bizikalek Gabonetarako ekarriko duen izotz pista. Gabonetako argiak, berriz, abenduaren 12an piztuko dituzte. Bata eta bestea batuta, 18.000 euro inguruko inbertsioa egingo du Soraluzeko Merkatarien Elkarteak datozen jaiotara begira.\n"Ahalegin handia" egingo du Bizikale elkarteak Gabonetarako izotz pista ekartzeko. Beldur apur batekin dio hori Ainhoa Ibarzabalek, Bizikaleko presidenteak.\nEsplikatu duenez, 12.000 bat euro kostatuko zaie izotz pistaren alokairua, eta orain arte ez dira ausartu halakiorik ekartzen prezio hori dela-eta. "Aurten, horren aldeko apustua egin dugu, barraken ondoan, izotz pistak adin tarte zabalagoko jendeari bertan ibiltzeko aukera ematen baitio; ea bada, jendea animatzen den".\n3 euro 20 minutu\nAbenduaren 20tik urtarrilaren 6ra bitartean ipiniko dute pista ,11:00etatik 14:00ak arte, eta 17:00etatik 21:00ak arte, Plaza Zaharreko karpapean. Lauki itxurarekin, etxola eta txokoa ere izango ditu, patinak, oinetakoak eta bestelakoak jantzi eta eranzteko. DiverParke enpresako bi begirale ere izango dira, azalpenak ematen eta laguntzen.\nSarrerei dagokienez, 20 minutuz ibiltzea 3 euro kostako da. Eta oraingoz ez dute bonorik aterako.\nBestalde, izotzetan patinatzen ikasteko ikastaroa eskainiko diete LHko eta DBHko ikasleei. 20 euroko prezioan, hiru egunez, ordu beteko eskolak emango ditu Marras Irristaketa Taldeko Iraitz Ibarzabalek. Ikastaroetarako egun posibleak pentsatuta dituzte, baina interesaren arabera zehaztuko dituzte.\nArgi gehiago ekarriko dituzte\nBestalde, Bizikalek, aurten ere, erdiguneko kaleak Gabonetako argiekin apainduko ditu. Argiak pizteko ekitaldia abenduaren 12an izango da. 19:00etan kontzejupean elkartu, txokolate beroa banatu eta ondoren, 19:30ean piztuko dituzte argiok. Iazkoekin batera, aurten Plaza Zaharreko zuhaitzak apaintzekoak ere ekarriko dituzte.


‘Musturrek jangotsutez bermiotarrez!’, euskararen aldeko lelo berria | El Correo\nZurekin‘Musturrek jangotsutez bermiotarrez!’, euskararen aldeko lelo berria\n‘Musturrek jangotsutez bermiotarrez!’, euskararen aldeko lelo berria\nBideokliparen eszena bat. / Youtube\nBermeoko gazte abeslari eta bandek euskara sustatzeko sortutako abestia herriko jaietako hit-a da jada\nIZASKUN MOYANO Martes, 12 septiembre 2017, 11:34\nLook bohemioak, zerbaiten alde borrokatzen diren gazteak, aurpegi serioak… ez gara Woodstock-eko festibalaz ari, punta-puntako abestiaren bideoklipari buruz baizik. Bermeotar abeslari gazteek herritarrengan euskara sustatzeko abesti bat sortu dute. Emaitza, espero baino hobea da. Izan ere, Bermeoko Andra Mari jaietan 'Despacito' baino 'Miñen puntiegaz' izeneko abestia da nagusi.\nIaztik zuten buruan elkarrekin abesti bat egitearen ideia Leire Gotxi, Gatom, Urgatz, Etxekalte, Zona Cero, Zartada, Ozhen eta Ttxakuntxo abeslari eta musika talde bermeotarrek. Aurten ordea, udaleko euskara sailaren laguntzarekin ideia hori aurrera eramatea lortu dute.\nGeuk.eus-en 'Euskaraz bizitzeko 1000 arrazoi' kanpainaren parte da 'Miñen puntiegaz' abestia. Maite Alvarez sailburua Xabier Ojinaga eta Asier Renteriarekin (Urgatz taldeko kideak) harremanetan jarri zen, herrian euskararen kaleko erabileraren datuetan beherakada egon zela konturatu ostean. «Sortzaileok argi izan dugu hasieratik ez genuela abesti panfletario bat sortuko», onartu du Ojinagak. Beraz, zama hori kendu eta abesti positibo eta erritmoduna eratu dute.\nBiak ala biak izan dira abestiaren letra, musika eta egitura pentsatu zutenak. Talde eta bakarlari bakoitzak abestia etxean prestatu ondoren, estudioan batu eta grabatu egin dute. «Ez dugu elkarrekin askorik entseatu, nahiko abesti elektronikoa da eta estudioko lanari eman diogu garrantzia. Pixka bat inprobisatuta emaitza bikaina atera zaigu», adierazi du Leire Gotxi abeslari bermeotarrak. Izan ere, ez da batere erraza horrenbeste musikari koordinatzea, abestiaren grabaketa zein bideokliparen filmazioan. «Baina jendea oso prestu agertu da eta lana asko aurreztu digute proiektuaren arduradunoi», eskertu du Xabier Ojinagak.\nEuskal Herriko kostaldean dagoen herria badirudi artistaz beteta dagoela. Hasiera batean ezinezkoa zen abestian parte hartu nahi zuen jende guztia koordinatzea. Beraz, hautaketa baten ondoren, proiektuan gehien inplikatu ziren 15 musikariak egingo zutela ondorioztatu zuten.\nEsan, egin eta irabazi. Joan den ostiralean, irailaren 8an hain zuzen ere, aurkeztu zuten abestia eta bideoklipa Bermeoko txosnan eta ordutik aurrera bermeotarrek ez diote abestia entzuteari utzi. Askok jada buruz dakite eta beste askok ezin diote erritmo funky eta dantzagarriarekin gorputza mugitzeari uko egin. «Nire lagunek letra osoa dakite eta behin eta berriz jartzeko esaten didate», esan du Leire Gotxik.\n«Plazerra da euskaraz hitz egitea»\nMusikarien ustez, euskarari buruz idazterakoan traszendentalegi izateko ohiko joera izaten dugu. Haiei ere kostatu egiten omen zaie eredu horri uko egitea, euskaraz hitz egitea plazer bat bezala ulertzen baitute. «Beraz, saihestezina da guretzat metafora sexualik ez egitea», onartu du Xabierrek. Izan ere, abestiaren letra entzun ezkero «miñe barroraino hizkuntzie ikutu arte», «gau eta egun eingotzut, astiro, euskerie» edota estribiloa den «musturrek jangotzutez bermiotarrez» bezalako esaldiak nagusi dira abesti osoan zehar. Horrez gain, karteletan «euskerie munduko cunnilingus zaharrena», «trio bat eingu euskeriek, zeuk eta neuk»-en tankerako hitzak irakur daitezke.\nAbestiaren arrakasta ikusita musikariek ez dute berriz elkarrekin beste proiekturen bat egitearen ideia alde batera uzten. Baina «oraindik jaiak hasi baino ez dira egin eta abestiak ibilbide luzea du egiteke», adierazi du Xabierrek. Dena dela, euskararenganako sentitzen duten maitasuna hain da handia «beti jarraituko dugula herrirako jai eta lan egiten».\nBeldur barik programa abian da berriz Urtaranen gobernuak 384 ‘led’ luminaria berri jartzeko kontratua esleitu du, urtean 35.000 euro aurreztu ahal izateko


HARRERA EGITEKO ARRETA TELEFONIKOAREN SAREA | Bizkaiko Caritas\nLURRALDE MAILAKO HARRERA\nGure lurralde-ekipoen arreta jaso duen pertsona bat bazara, bide-laguntza jasotzen jarraitu ahal izango duzu, aurretiko hitzordua eskatuta. Zurekin egiten dugun azken elkarrizketan emango dizugu hori.\nCaritas Bizkaiarekin lehen aldiz kontaktatzeko, gertuen dituzun parrokietan edo Harrera lokaletan lortuko duzu harremanetarako telefonoa, edota webgunearen bidez, baliabide lokalizatzailearekin.\nZure erreferentzia eta harrera lurraldearen inguruko zalantzarik baduzu, idatzi helbide honetara:caritasbi@caritasbi.org; edo deitu: 94 402 00 99.\nZerbitzu horretan esango dizute zein harreratara jo behar duzun, bizi zaren lurraldearen arabera.


Tokian tokiko hizkuntza-aktibaziorako prozesua ulertzeko ikerketa aurkeztu dute - Noticias de Gipuzkoa\nEgitasmoak Gipuzkoako Foru Aldundiko Hizkuntza Berdintasuneko Zuzendaritzaren babesa izan du.\nn.g. 29.05.2020 | 18:42\nIkerketa lanaren aurkezpena. N.G.\nIkerketa lanaren aurkezpena.\n2015etik Soziolinguistika Klusterrak gidatutako lantalde bat euskararen erabilera sustatzeko tokian tokiko aktibazio-prozesuen ezaugarriak ikertzen aritu da. Alde batetik, tokian tokiko herritarrak euskararen jiran aktibatzeko zaindu beharreko gakoak zeintzuk diren identifikatu ditu ikerketak. Beste alde batetik, aktibazio horretarako prozesua zein izan litekeen marraztu edo proposatu du. Horretarako, tokian tokiko hainbat esperientzia aztertzeaz gain, Gipuzkoako bi gunetan esku hartu da: Arrasaten eta Tolosaldean.\nGarbiñe Mendizabalek, Gipuzkoako Hizkuntza Berdintasuneko Zuzendariak, gogoratu duenez, aktibazioaz dihardugunean joera dugu irudikatzeko "ekintza masibo bat, ospakizuna edo sumindura adierazteko ekintza bat". "Baina, lan honek aipatzen duen moduan, hori icebergaren tontorra baino ez da. Hori gertatzeko, aldez aurretiko lana dago; lan horretan gako diren alderdiak zeintzuk diren jasotzen ditu ikerketa honek eta egin litekeen prozesua proposatzen du", azaldu du.\nEuskararen biziberritzean eta hizkuntza berdintasunean aurrera egin ahal izateko, "funtsezko tresna" dugu herri aktibazioa, Mendizabalen iritziz. "Hori da, hain zuzen ere, Euskaraldiaren oinarri-oinarrian dagoen ideia. Ikerlan honen ondorioak, beraz, oso baliagarriak izan daitezke tokiko ekimenak indartu eta sustatzeko garaian", aipatu du. Amaitzeko, Hizkuntza Berdintasuneko zuzendariak nabarmendu duenez, lanak "garbi" jasotzen du eragile sozialen eta erakundeen arteko "elkarlanaren balioa antzeko prozesuetan emaitza onak lortzeko". "Lankidetza horri sendo eutsi eta garatzeko momentua da", osatu du.\nSoziolinguistika Klusterreko zuzendari Imanol Larreak adierazi du "lau urteko ikerketa eta esku-hartze prozesu honetako ondorioek, besteak beste, tokian tokiko lanerako eta gogoetarako ildoak jarri ditu agerian". Aurkezpenean izan da, baita ere, proiektuaren koordinatzailea, Maialen Iñarra.\nHala, ikerketaren emaitzak gizartean zabaltzeko hainbat euskarri baliatuko dira. Ikerketaren nondik norakoak azaltzen dituzten txostena interneten ikusgai daude (www.soziolinguistika.eus/aktibazioa). Txosten teknikoa xehetasun guztiak biltzen dituena da. Laburpen-txostenak funtsezko informazioa modu dibulgatiboagoan jasotzen du eta euskarazkoaz gain, gaztelaniazko eta ingelesezko aldaerak ere ikusgai daude. Euskararen sustapen lanetan aritzen diren herritarrei, elkarteetako kideei eta tokian tokiko administrazioko langileei zuzendutako eskuorri tolesgarriak emaitzen oinarrizko azalpena jasotzen du.\nHerritarrak euskararen alde aktibatzeko gakoak identifikatu ditu ikerketa batek.\nHizkuntza kontzientzia, aldatuta.\nKontzentrazio-esparrutan amaitu zuten euskaldunen kopurua jaso du ikerketa batek.


Ras Al Khaimah Nazioarteko Zentro Korporatiboa (RAK ICC)\nEtxea Offshore kontua EAE - Ras Al Khaimah Nazioarteko Zentro Korporatiboa\nArabiar Emirerri Batuetarako offshore kontu zerbitzua - Ras Al Khaimah International Corporate Center Companies (RAK ICC)\nRas Al Khaimah Nazioarteko Zentro Korporatiboen Enpresak (RAK ICC) EAEko konpainien erregistro modernoa da, 2015ean sortu zen RAK nazioarteko konpainiak eta RAK offshore sendotzearekin batera. Horrek esan nahi du gaurkotutako araudiak eta laguntza negozioa. EAE eta zerga salbuespena bezalako azpiegitura ondo garatuta, enpresek ez dute zonalde askearen egonkortasunaz arduratu beharrik.\nRAK ICC-en azpiegitura ezin hobea izanda ere, zure enpresek offshore banku kontua bilatu beharko dute Europan eta kanpoan zure fondoen transferentzia arazoak konpontzeko. DSBC Financial Europe (DSBC) zure nazioarteko negozioa maximizatzen lagunduko dizu gure leihatila bakarreko zerbitzuekin, zure kapitalaren eta korporazioaren konfidentzialtasuna kudeatu ahal izateko.\nDSBC harro dago RAK ICC - EAEn kokatutako offshore konpainientzako EBko lehentasunezko zerbitzuekin. Hona hemen bezeroek gugandik atera ditzaketen abantailarik aipagarrienak:\nDSBC-k RAK ICC - EAEko enpresei laguntzen die Europako offshore kontuak erraz ireki ditzan, EAEtik kanpo negozioa EUR oinarrizko monetarekin erraz egiteko.\nOffshore kontuetarako kokapen ezin hobea izateaz gain, DSBC-k finantzaziorako eta dirua kudeatzeko offshore kontuen zerbitzu nagusiak eskaintzen dizkie bezeroei:\nDokumentuak prestatzea UAE - RAK ICC enpresetarako:\nAkziodunen, administratzaileen erregistroa\nEnpresa mota asko onartzen ditugu: mugatuak Company (Pte.Ltd), Sozietate Anonimoen edo mugatuak elkartea, Patronatuaren / Oinarriak eta abarri DSBC Financial Europe egungo kontuak baita gisa cash kudeaketa bezalako beste finantza-zerbitzuak eskatu ahal dira, txartelak, dibisa edo merkatari kontua.\nMesedez, bete beheko eskaera orria edo bidali mezu elektroniko bat [email protected] helbidera kontsultarako.\nDokumentuak prestatzerakoan laguntza behar baduzu, ez izan zalantzarik eta jarri harremanetan gure harremanetarako arduradunekin gure telefonoaren bidez: + 370 5 240 5555 .\n3. urratsa Elkarrizketa\nIdentifikazio arrazoiengatik, 15-20 minutuko elkarrizketa bat antolatuko dugu zure enpresako ordezkariekin, enpresako zuzendariak edo enpresako jabe onuradunak izan daitezkeenak.\n4. urratsa Onartzea\nZure kontua onartu bezain laster jakinaraziko dizugu, orduan EBn negozioak egiten hasi ahalko zara offshore kontuarekin denbora errealean. Zorterik onena opa dizugu eta, zalantzarik izanez gero, ez izan zalantzarik gure harreman-arduradunera deitzera.


Sara Majarenasek "salbuespenezko" egoera bizi duela salatu dute - Irutxuloko Hitza : Irutxuloko Hitza\nSara Majarenasek "salbuespenezko" egoera bizi duela salatu dute\nSara Majarenas eta alabaren aldeko elkarretaratzea egin dute, alaba hiltzen saiatu zen gizona aske gelditu ostean. (Argazkia: Irati Salsamendi)\nKontxi Ibarretak eta Amaia Zurutuzak, Sara Majarenasen amak eta lagunak hurrenez hurren, agerraldia egin dute Emakumeen Etxean. Majarenasen eta haren alabaren erasotzailea aske gelditu zenetik donostiarra “salbuespenezko” egoeran bizi dela salatu dute. Bihar hasiko da ahozko saioa, eta bezperan Majarenas nola dagoen adierazi nahi izan dute. Berriak eman du albistea.\nPasa den otsailaren 15eko azken saioan, epaileak erabaki zuen Majarenasen erasotzailea aske uztea, epaiketako prozesua “luzatzen” ari zelako, eta behin-behineko espetxealdia “oso salbuespenezko neurria” delako. “Aitortu zuen alaba hiltzen saiatu zela”, nabarmendu du Ibarretak: “Nola bizi du Sarak egoera hori? Heriotza mehatxua dauka”. Azaldu dutenez, erasotzaileak pultsera telematikoa dauka jarrita, eta Euskal Autonomia Erkidegoan sartzeko debekua du. Edonola ere, Espainiako gainontzeko autonomia erkidegoetan ibili daiteke erasotzailea, eta bi kilometroko urruntze agindua du.\nHori betetzen dela jakiteko, ordea, Majarenasek gailu telematiko bat du, 24 orduz konektatuta: “Une oro dago zelatatua, ezin du Frantziako muga pasatu abisatu gabe, zortzi ordutik behin bateria jarri behar zaio gailuari, eta, beraz, ezin ditu unean uneko planak egin”, azaldu du Ibarretak. “Ez da zigor proportzionatua. Inork badaki zer estres dakarren horrek?”. Bestalde, jakinarazi dute erasotzailearen pultsera telematikoak huts egin duela hirutan.\nIbarretak eta Zurutuzak salatu dute aske den erasotzailearen beldur ez ezik justiziaren beldur ere badirela: “Beldurra bikoitza da; libre den hiltzailearena eta Espainiako justiziarena”. Bi urteren ostean, oraindik ez da epaiketa egin.


Navarra Suma & Nafarroa Ez — Inaki Irazabalbeitia\nEz zaio askorik kostatu nafar eskuin espainolistari ados jartzea indarrak biltzeko. Helburua argia: lehen pausoan Nafarroako ordezkaritza eskuinera lerratuta egotea Madrilen eta bigarrenean, Nafarroako gobernua berreskuratzea. Argi dute beren gizarte-eredua ezartzeko bat egitea dela; biderik eraginkorrena batasuna dela eta di-da batean akordatu dute! Navarra Suma ondorioz!\nNafarroako gobernua osatzen duten indarrak erdibidean gelditu dira: senaturako bai, kongresurako ez. Senatukoa ez dago gaizki, baina bigarren mailako ganbera da, gobernagarritasunaren babarrunak Kongresuko eltzean egosten baitira.\nEntenditzen dut Ahal Duguren eta Izquierda-Ezkerraren joko-zelaia erresuma zaharraren lurraldea baino zabalagoa dela eta horren mende lantzen dutela beren estrategia. Madrilen dute nagusia eta haren txilibituaren soinuan egiten dute dantza. Hortaz juntadizoa ez zaie interesatzen. Oraingo honetan oker dabiltzala uste dut, azti izanez helburua beharko lukeelako izan trifatxitoaren kontra ahalik eta indar-metaketarik handiena lortzea. Nafarroan horrek elkarrekin joatea esan nahi du. Alabaina, ikusita Madrilen pasatzen ari dena, Urliak esan lezake Espainiako ezkerra bere oinari tiro egiten ari zaiola.\nKonprenitzekoa ez dena da, Nafarroan ikuspegia abertzalea konpartitzen duten bi indarrek gaitasunik ez izatea elkarrekin joateko, Nafarroa Bai moduko zerbait berpizteko. Nafarroako udal eta parlamenturako hauteskundeei begira ezinbestekoa ikusten dut orokorretan emaitza ona lortzea. Hastear dagoen hauteskunde-segidan ezin da maingu irten lasterketaren bigarren etapara eta hori gertatuko da Madrilen ordezkaritzarik lortuko ez delako. EH Bilduk eta Geroa Baik bakoitza bere aldetik joanda jai dute, aurreko bi hauteskunde orokorretan demostratu zen moduan. Ez dago inolako seinalerik oraingoan ere ez denik horrela izango.\nZer arrazoi dago minimo batzuetan ezin ados jartzeko, Nafarroari komeni zaizkion minimo batzuetan? Nafarroako abertzaleek ez al dute Madrilen ordezkaritzarik merezi?\nJoan den ostiraleko Berrian leitu nituen batzuk eta besteren arrazoiak:\n'Arrazoia? Nola Martinezek hala Araizek, berbera aipatu dute: «Estrategia ezberdinak». Geroa Baik «Nafarroan eta autogobernuan» oinarritutako kanpaina planteatuko duela adierazi zuen Martinezek. «Espainiako Estatuaren inboluzioari» aurre egingo dion talde politiko «indartsu» bat nahi zutela zioen Araizek: «Erabaki zuten ez zuela zentzurik elkarrizketekin jarraitzeak»'\nPolitikakeriek, finean, Nafar abertzaleak ordezkaritzarik gabe utziko dute Kongresuan, hain segur. NaBai-ren bertuterik handiena izan zen politikakeria horiek bazter lagatzen jakin izan zuela eta helburua oso argi izan zuela: ordezkaritza lotzea Kongresuan. Nafar estrategia bati lotu zitzaion.\nEsango nuke Nafarroatik kanpo diseinatutako estrategien pagaburua izango direla beste behin nafar abertzaleak. Nafarroa Bai, Nafarroa Ez bihurtu da zorigaitzez.\nEta ez zitzaien arrazoirik falta, NaBai aldaketaren lehen ernemuintzat jo baitaiteke


2019KO KLIMAREN GAILURRA - COP25 209 MADRIL\nVISESAk, Eusko Jaurlaritzaren Etxebizitza Sailaren sozietate publikoak, zuzendutako Koroatze auzoko birgaikuntza energetikoaren proiektua Madrilgo Klimaren Gailurrean aurkeztuko da.\nAtzo hasi zen 2019ko Klimaren Gailurra Madrilen. Mundu osoko 200 herrialdetako ordezkari eta aktibista ospetsuak bertan izango dira. Gailur honetatik atera beharko dira egungo krisi klimatikoari aurre egiteko gidalerroak.\nAldaketa Klimatikoari buruzko Nazio Batuen Esparru Hitzarmenaren 25. Konferentzia abenduaren 2tik 13ra bitartean egingo da Madrilen. IFEMA bi gunetan banatuko da: batean, negoziazio-saio guztiak egingo dira, besteak beste, Kyotoko Protokoloaren hamabosgarren bilera; beste eremua, aldiz, herritarrei irekita egongo da, parte hartzea sustatzeko helburuarekin.\nAbenduaren 10ean, Tecnaliak (proiektu europarraren koordinatzailea den aldetik) Smartencity proiektua aurkeztuko du munduko foro honetan. Proiektu horren baitan, VISESA Gasteizko Koroatze auzoko birgaikuntza-energetikoa burutzen ari da. Ekimen hori Europako Batzordeko Horizonte 2020 I+G+b esparru-programaren “Karbono gutxiko hiri adimendunen estrategia” programa europarraren baitan dago. Testuinguru horretan, Gasteizek “faro-hiri” izan nahi du eta eraginkortasun energetikoari, mugikortasun jasangarriari eta informazio- eta komunikazio-teknologien (IKTak) erabilerari loturiko konponbideak modu integratuan aplikatzeko asmoa du, pertsonen bizi-kalitatea hobetze aldera. Era berean, mota honetako proiektuek helburu hau dute: Gasteiz hiriburu berdea izatetik karbonoan neutro den hiri izatera iristea.\nVISESA, Eusko Jaurlaritzako Ingurumen, Lurralde Plangintza eta Etxebizitza Sailaren sozietate publikoa, 668 etxebizitza eta baliokideren birgaikuntza energetikoa burutzen ari da Koroatze auzoan.\nLehenengo bi atarietan, hau da, Eulogio Serdán kaleko 4. eta 8. zenbakietako 24 etxebizitzetan, dagoeneko amaitu egin dira lanak. Bigarren faseari dagozkion bederatzi atarietako (98 etxebizitza) lanak egikaritze-fasean dira eta 2020ko apirilean amaituko direla aurreikusi da. Bestalde, hirugarren faseko 92 etxebizitzak (zortzi atari) birgaitzeko obrak dagoeneko lizitatuta daude eta lanak 2020. urtean zehar hastea aurreikusita dago. Horrenbestez, 2020. urteko laugarren hiruhilekoan edo 2021eko lehenengo hiruhilekoan amaituko dira.\nAzkenik, laugarren fasea, 98 etxebizitza (8 atari) hartuko dituena, 2019ko abenduan lizitatuko da. Obrak 2020. urtean zehar hasiko dira eta 2021. urtean amaituko.\nBestalde, birgaitutako etxebizitzen fakturak aztertu ostean eskuratu ditugun lehenengo datuei dagokienez, 2019an gas naturalaren kontsumoa % 63 jaitsi da, aurreko urteetako datuekin alderatuta. Era berean, bizilagunak pozik agertu dira etxebizitzako tenperatura egonkortasuna eta erosotasuna hobetu egin direlako.


Lorea Agirre: "Gazteen eta administrazioaren artean sekulako leizea dago" — Gaztezulo\nLorea Agirre: "Gazteen eta administrazioaren artean sekulako leizea dago"\nLorea Agirre: "Gazteen eta administrazioaren artean sekulako leizea dago" https://www.gaztezulo.eus/albisteak/lorea-agirre-quotgazteen-eta-administrazioaren-artean-sekulako-leizea-dagoquot https://www.gaztezulo.eus/albisteak/lorea-agirre-quotgazteen-eta-administrazioaren-artean-sekulako-leizea-dagoquot/@@download/image/3p14-1.jpg\nGazteen eta administrazioaren arteko harremanak ez dira errazak. Are gutxiago, gehien mugitzen diren gazteei gagozkielarik. Lorea Agirre 32 urteko kazetari beasaindarrak harreman hauek, gazte lekuak, gaztetxeak eta abar ikertu ditu, Gipuzkoako Foru Aldundiaren aginduz. GAZTETXULOko lagunok berarekin aritu gara solasean.\nZein da zure txostenaren helburua?\nAzken urteotan udal askotan gazte teknikariak hasi dira lanean, gazte lekuak ere zabaldu dituzte, gaztetxeak ere hor daude, kultur etxeak... Hala ere, oro har gazteen eta administrazioaren artean ez dago harremanik, sekulako leizea dago, administrazioak ez daki gazteek zer nahi duten eta gazteek ez dakite, esaterako, administrazioak zein laguntza ematen dituen. Beraz, txostenaren helburua harreman hori nola bidera daitekeen hausnartzeko lehen urratsa ematea da.\nArazoari, batez ere, kultur aldetik heldu diozu. hau da, gazte kulturan dihardutenek nolako harremana duten erakunde publikoekin (udalak, diputazioak...). Baina, zer da gazte kultura?\nGazteek beraiek sortzen dutena. Duela hogei urte Europako zenbait herritan bazegoen gazte kultura, baina Euskal Herrian ez zegoen horrelakorik, hau da, oro har, gure gurasoek eta gure aiton-amonek kontsumitu duten kultura bera izan da. Duela hogei urte, aldiz, gazte kultura sortzen hasi zen: pop, rock, komikiak... Dena den, oso kontzeptu zabala da, alde asko ditu, gazte guztiak ez baitira berdinak, eta horrez gain, gaur egun negozio handia da.\nAzken hogei urteotan aldaketa handirik gertatu al da gazte kulturan?\nEz dut uste. Oso mundu dinamikoa da hauxe, neurri batean kontsumo azkarrekoa, eta gazte sortzaile asko berritzaileak dira. Dena den, ez da sakoneko aldaketa handirik izan, kezkak berak dira eta antzeko gauzak egiten direla uste dut. Askotan esaten da duela hamabost edo hogei urteko gazteak askoz azkarragoak, borrokalariagoak edo berritzaileagoak zirela, baina seguru asko, ez zen horrela izango.\nTxostenean diozu gazteei buruz diskurtso ezkorra egiten dela, beti bortizkeriarekin edo drogarekin lotzen dituztela.\nBai, gizarteak eta komunikabideek gazteak satanizatu egiten dituzte askotan. Hori toki guztietan gertatzen da, baina hala ere, euskal gizartea ez da gizarte arrunta, gatazka propioak ditu, eta horrexegatik, errazagoa da gazteak satanizatzea. Administrazioak gazte dinamikoa problematikotzat jotzen du. Gure herrietan mugitzen diren gazteek zalantzan jartzen dute agintea eta hori ona da, bai gazteentzat, edozein gauza onartzeko prest ez daudelako, eta bai administrazioarentzat, modu irekiago eta demokratikoago batez jokatzen ikasi behar duelako. Euskal Herrian gehien mugitzen diren gazteak joera politiko batekoak izan ohi dira eta horrexegatik, administrazioak uko egiten die beraien eskaerei. "Haiei hau ematen badiegu, beste gazteei ez diegu emango" diote. Baina kontua da besteak ez direla mugitzen. Hori hankasartze larria da, beldur gutxiago izan behar da.\nErakundeek gazteentzako ekimenak bideratzen dituztenean, askotan ez dute inongo oihartzunik. Zergatik?\nBatzuetan horixe gertatzen da, beste batzuetan, ez. Zenbait herritan gaztetxeak ondo funtzionatzen zuen eta administrazioak gaztetxea itxi, haren ordez gaztelekua jarri du eta gaur egun ez doa inor. Zergatik? Alternatiba hori ez delako demokratikoa izan, gazteek ez dutelako gazte lekuaren kudeaketan parte hartzen, dena goitik behera zuzentzen delako.\nZer behar dute honelako guneek ondo funtziona dezaten?\nGaztelekuak administrazioak sortu, baina gazteekin bat kudeatu behar ditu. Erakundeek gazteekin hitz egin behar dute eta beraiekin negoziatu. Ez dut esaten hamalau milioi eskatzen badituzte, eman behar zaizkienik, beharbada bai, beharbada ez, baina hori bai, gazteekin negoziatu behar dute. Oñatiko gaztelekuaren adibidea oso esanguratsua da; administrazioak herriko gaztetxea itxi ondoren sortu zuen, eta hala ere, oso harrera ona izan du, bertako teknikariak aukera eman dielako gazteei kudeaketan parte hartzeko. Hemen Euskal Herrian ez dago ohitura handirik, baina honelako esperientziak aspaldi egiten hasi ziren Europa iparraldean. Herri horietan tradizio demokratiko handiagoa dute eta oso argi dute eremu horiek gizartearenak direla eta hortaz, gizarteak berak kudeatu behar dituela.\nGazte sortzaileek, musikariek, idazleek edota antzerkilariek esaterako, zein oztopo dute beraien iharduerak aurrera eramateko?\nAraututako ikasketetatik kanpo, ez dute eskaintza handirik. Hau da, herri askotan artelan bat egin nahi duen gazte batek ez du nora jo. Difusioa ere arazoa da, musika talde pila dago, baina zaila dute haien lanak ezagutaraztea. Erakundeek azken urteotan azpiegitura asko egin dute, baina hala ere, baliabide gehiago bideratu beharko lirateke: argazkilaritza tailerrak, teknologia berriak... Administrazioak askoz diru gehiago bideratu beharko luke gazteentzat.


Kapsulak Detoxic erosi Santander\nKapsulak Detoxic Santander\nKapsulak Detoxic batetik parasitoak erosi Santander\nErosi Detoxic Santander, behar:\nNon erosi Santander Detoxic\nBete eskaera orria lortzeko droga batetik bizkarroi kapsulak Detoxic Santander prezio txiki bat. Itxaron, deitu aholkularia zure eskaera kapsulak DetoxicKudeatzailea izango deitzen duzu telefonoz laster. Zure eskaera jaso ondoren, gai izango duzu ordaindu Santander.\nAbantaila nagusia meds Detoxic hori da epela du ekintza, eta ez du ematen larria bigarren mailako efektuak. Erosi droga Santander da, gutxienez, arrazoi hori ez du guztiz berdinak kideekin. Besteak beste, funtsak dira, baina ez dira guztiz berdin-efektua, eta ez da bermea ez sendatzea, infestation. Ez duzu saiatu bada erosi Detoxicda ebaluatzeko eraginkortasuna droga bat, gutxienez, behin. Produktuaren prezioa ahalbidetzen esperimentuak.\nNon erosi kapsulak Detoxic Santander\nArrakasta eskuratzea, gaur egungo stock Detoxic Santander (Espainia) erabiliz, eskaera orria, idatzi telefono zenbakia eta izena ordu bat zehaztutako zenbakira deitu Kudeatzaile erreserba eta zure galdera guztiak erantzun Detoxic eta iradokizunak bidalketa. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Prezioa bidaltzen partzelaren Detoxic bat izenik zehaztutako helbide ezberdina izan daiteke, Espainiako hiri ezberdinetan, jakiteko prezioa aholkulari baten ondoren jarriz ordena kapsulak Detoxic parasitoak web-orri ofiziala.\nOrdena Santander Detoxic


Pello Uharte in memoriam. Noticias de Navarra\nPello Uharte in memoriam\nJosu Jimenez Maia Idazlea - Sábado, 25 de Marzo de 2017 - Actualizado a las 06:08h\nNik Pello Uharte laguna nuen, eta gaur sekula idatzi nahiko ez nukeen idazkia idazten ari naiz.\nD ereduaren hasiera-hasieratik Berriozarko Mendialdea eskolan irakasle, gero zuzendari ere bai, henduen irakaskuntzat ere egon zen Nafarroako Gobernuko euskaltegian, eta gero Euskararen Irakaskuntzarako Baliabide Zentroan ere bai, irakasleen irakasle. Zenbat ikasi dugun Pellorengandik! Gizon jakintsua, eta era berean umila, asko zekiena eta oso ongi irakasten ere bazekiena;horixe baita garrantsitsuena;ez bakarrik asko jakitea, baizik eta dakizuna egoki irakasten jakitea... Pello oso gizon jantzia zen, eta umila aldi berean, ikasleentzat eta irakasleentzat, eredugarria.\nLiteraturaz eta politikaz eta lagunez eta etsaiez solas egiteko biltzen ginen aldian behin... Arratsalde ederrak eman ditugu elkarrekin etxean edo kafetegi batean, edota bilera batean hitz eta pitz, eta Pellorekin beti ateratzen zen kontu jakingarri bat, lanen bat edo beste, erronka berri bat, eginkizun polit bat, beti ere euskararen alde, Herriaren alde, beti ere Euskal Herriaren alde.\nKarramoarroaren atzaparretan zelarik ere, berari agur esatera hurbildu nintzaionean, harritu ninduen zeinen argi zituen kontu batzuk, Berak emandako anitz eta anitza izan izan. Lurrak bere baitan goxo har beza. Sekula idatzi nahi ez nuena egin idatzi dut.


Bigarren zatian joan zaio partidua Ford Mugarriri: 28-31 - Arrasate - Goiena.eus\nBigarren zatian joan zaio partidua Ford Mugarriri: 28-31\nMireia Bikuña 2017-11-05 13:41\nLehenengo zatian indarrak parekatuta egon dia, eta arrasatearrek abantailaren bat edo beste izan dute. Baina, aldageletik bueltan, Urdanetak hobeto asmatu du erasoan eta zortzi goleko tartea zabalduta (15-23) erabakita utzi du partidua. Aurreko aste bukaeran Zarautzen galdu ostean, Ford Mugarrik ezin izan du etxekoen aurrean irabazi.\nFord Mugarrik ez du gura moduan hasi liga txapelketa. Bi partidu jarraian galdu ditu. Gaurkoa "irabazi beharrekoa". Lehen zatia oso parekatua izan da. Bi taldeek izan dituzte abantailak markagailuan. Minutu gehienetan berdinketa izan da nagusi. Baina, atsedenean bi goleko errenta izan du Urdanetak: 12-14.\nJokalari asko zigortuta\nBigarren zatiko minutu batzutan asko zoratu da partidua. Bi taldeak lau jokalarirekin egon dira kantxan. Epaileek bi minutuko kaleratze asko egin dituzte. Gehienak, jokalarien protestengatik. Egoera hori askoz hobeto baliatu dute bizkaitarrek abantaila handitzen joateko: 14-17, 15-21 eta 17-23. Azken hori izan da tarterik zabalena.\nFord Mugarrikoek ez dute amore eman eta markagailuari beste itxuta bat ematen ahalegindu dira. Baina, erasoan, jaurtiketak egiteko bidea topatu arren, ezin izan dute Urdanetako atezaina gainditu. Sei metrotatik egindako jaurtiketa gehienak geratu ditu.\nAzken minutuetan, markagailua estutu egin dute etxekoek.\nFagor Industrial Aloña Mendik, irabazi\nDomu Santu Egunean Basauriren kontra galdu ostean, bide onari heldu dio berriro ere Oñatiko taldeak. 31-17 menderatu du Bidasoa B taldea.\nHasiera orekatuaren ostean, oñatiarrek euren nagusitasuna erakutsi dute eta atsedenera zazpi goleko errentarekin heldu dira: 19-12. Bigarren zatian erritmoa eutsi dute, eta, tarteka ahulguneren bat izan duten arren, markagailuako errenta handitzen joan dira, garaipen garbia lortu arte.


Azterketa baten arabera, amaren esneak eragina du haurraren garapen mentalean | Consumer\nAzterketa baten arabera, amaren esneak eragina du haurraren garapen mentalean\nArau orokor gisa, lehen lau edo sei hilabeteetan haurrei bularra ematea gomendatzen dute profesionalek.\nAskoz onuragarriagoa da 18 hilabeteko haurrak esne artifizialez elikatzea esne artifizialez elikatzea baino, Reina Sofia Unibertsitate Ospitalean eta Kordobako Medikuntza Fakultatean egindako doktorego-tesiaren arabera.\nRamón Cañete Kordobako ospitaleko Pediatria Ataleko buruak, ‘Amagandiko edoskitzearen eragina 18 hilabete dituenean haurraren garapen mentalean eta psikomotorean’ tesiaren zuzendaria izan denak, azaldu zuen farmazia-industriak ahalegin handiak egin arren produktu horren propietate naturalak imitatzen saiatzeko, bistan da “amagandiko edoskitzearen eragina imitatzera irits daitekeela, baina ez berdintzera”, esnearen deskonposizioa ezagutzen delako.\nBestalde, Cañete doktoreak adierazi zuen haurraren garapen psikomotorra ez dela aldatzen esne bat edo bestea hartzearen arabera, baina ikerketak erakusten du amaren esnea jaso duten haurrak “adimentsuagoak” direla. Zehazki, amaren esnea jaso zutenek bederatzi eta hamar puntu arteko adimena izan zuten —Bayley eskalaren arabera, garapen mentala eta psikomotorra baloratzen baitu—, eta, beraz, Cañete doktoreak azpimarratu zuen komeni zela haurtxoei bularra ematea; izan ere, “esne horrek zenbait lipido ditu, hala nola azido arakidonikoa eta decosahonaenoikoa, zeinak ez baitaude konposatu naturaletan eta ez baitihardute esne horretan.\nAzkenik, Ramón Cañetek azaldu zuenez, haurrari bularra ematea ez da haurrarentzat soilik onuragarria, amarentzat ere bai, eta, bularreko haurrarekin duen harreman estuan, amak “amaren ondorioak indartuko ditu”.\nArau orokor gisa, profesionalek gomendatzen dute haurrak lehen lau edo sei hilabeteetara arte bularra ematea, baina kasu jakin batzuetan baino ez dute aholkatzen, hala nola GIBa, bular laua edo alderantzikatua duten ametan eta pisu gutxiko jaioberrietan edo ahoan malformazioak dituztenetan.\nTesi honek, bere osotasunean, ‘José González Meneses Jiménez Nutrizio Saria’ jaso du, urtero Mendebaldeko Andaluziako eta Extremadurako Pediatria Elkarteak ematen duena. Saria 3.000 eurokoa da, eta datorren ostiralean, azaroak 28, emango da, osasun-sari hau eman zeneko 25. urteurrena ospatzeko egingo den ekitaldian.\nazterketa inteligencia-eu lactancia-eu